Profed - Wikipedia\n(Adkaset eus Profeded)\nUr profed a zo un den gwelet evel jubennour un doue, pe evel un diouganer, pe c'hoazh evel un divinour.\nDont a ra an termen eus an henc'hresianeg προφήτης profetis "jubennour un doue", dre al latin-iliz popheta, heñvelster.\nEvel kannad un doue e teu, sañset, evit kemenn, lakaat war ziwall pe diskuliañ ar wirionez d'un toullad tud (d'ur vroad, da skouer) pe d'an holl dud. Pa n'eo ket reoù o relijion, ar feizidi a wel ar brofeded all evel faos.\nAr profed Malac'hi, unan eus profeded ar yuzevegezh\nAr profed n'eo ket un divinour ordinal, rak hennezh a ziskuilh dazont an den pe an toullad tud o deus bet goulennet petra e vo o dazont dezho. Er c'hontrol, e servij an doue emañ ar profed hag ec'h embann hervez e volontez. A-enep da venozhioù e gempredidi ez a ar profed, seul vui ma'z embann kemennoù ha dañjeroù da ziwall dezho.\nE metoù ar yuzevegezh hag ar gristeniezh e vez implijet an dro-lavar "Ar Brofeded" evit levrioù ar Brofeded a gaver e Bibl, e lodenn an Testamant Nevez evit ar gristenien). Troidigezh ar ger hebraek Neviim eo, da lavaret eo liester נביא nabi.\nN'eo ket bet urzhiet er memes doare al levrioù-se gant ar Yyuzevien, ar gatoliked, ar reizhkredourien hag ar brotestanted.\nUn dave da Vohammed eo ar ger "profed" el levrioù a denn d'an islam, .\nThe Prophet "Ar Profed" a zo ivez titl ul levr skrivet gant ar skrivagner libanat Kahlil Gibran (1883-1931).\n"Ar Brofeded" (arabag أنْبياء [anbiyā'], unander : نبيّ [nabīy], "profed") eo titl sourad XXI ar C'horan.\n1 Profeded ar yuzevegezh\n1.1 Profeded ar gristeniezh\n2 Profeded an islam\n3 Un nebeud profeded all\nProfeded ar yuzevegezhAozañ\nGwelit ar pennad Levrioù ar Brofeded', unan eus rannoù an Testamant Kozh.\nProfeded ar gristeniezhAozañ\nJezuz Nazaret zo ur profed gant an islam, nemet gant ar gristenien ez eo "Gwir Doue ha Gwir den", eil person an Dreinded, Jezuz ar C'hrist, da lavarout eo an hini olevet, an Emmanouel hag ar Mesiaz hirc'hortozet gant diouganerien (pe brofeded) an Testamant Kozh.\nEn Testamant Nevez, en Aviel, e kaver anv dre veur a wech eus Yann-Vadezour, ha lavaret e vez ur profed anezhañ : ur wech e lavar Lukaz (II- 36-38) eus ar brofedez Hannah (Anna) ha hi un intañvez kozh o prezegenniñ e-barzh Templ Jeruzalem diwar-benn Jezuz-Krist.\nMeur a wech e vez kaoz eus profeded dizanv : hervez ar gristenien o dije bet resevet donezonoù ar Spered santel.\nPa vez kaoz eus profeded all eo eus re an Testamant Kozh e vez kaoz.\nProfeded an islamAozañ\nEr penn-kentañ e kaver Mohammed, a lavar eo-eñ "siell ar profeded", ar profed diwezhañ neuze, p'en deus lakaet ar C'horan da vezañ diskuliet.\nN'eus nemet 25 profed ha roet o anv er C'horan. En ur hadith (bomm-lavar Mohammed pennaouet goude e varv) eo bet meneget ez eo bet ur profed evit pep pobl ha 124 000 en holl. Ada eo bet an hini kentañ ; Noe, Abraham, Moizez ha Jezuz eo bet ar re veur a-raok Mohammed.\nMeur a rasûl (rasoul, "kannad") zo meneget er C'horan ivez, en o zouez patriarked ha n'int ket gwelet evel profeded er Bibl.\nEr sourated XXI (Ar Brofeded), IV (Ar maouezed), et III (`Imran) eo bet meneget profeded e roll an "dud reizh" (الصَّالِحِين [aṣ-ṣāliḥīn]).\nAr profed Mohammed o tegemer lavar an doue digant an arc'hael Jibril (Gabriel) — Garskeudenn, 1307.\nAda (profed) (III; 33)\n(آدم [ādam]) Enok (XXI; 85)\n(إدريس [idrīs], Idrîs) Noe (VII ; 61)\n(نوح [nūḥ], Nuh)\nAbraham (XIX ; 41)\n(إبراهيم [ibrāhīm], Ibrâhîm) Ismael (IV ; 163)\n( إسماعيل [ismā`īl], Ismâ`îl) Lot (XXVI ; 162)\n(لوط [lūṭ], Lût)\nIzaak (XXXVII ; 112)\n(إسحاق [isḥāq], Ishâq) Yakob (IV ; 163)\n(يعقوب [ya`qūb], Ya`qûb) Jozef (XII)\n(يوسف [yūsuf], Yûsuf)\nMoizez (VII ; 104)\n(مُوسَى [mūsā], Mûsâ) Aaron (IV ; 163)\n(هارون [hārūn], Hârûn) Job (IV ; 163)\n(أَيّوب [ayyūb], Ayyûb)\nJonaz (XXXVII; 139)\n(يونس [yūnas], Yûnas) Salaun (IV ; 163)\n(سُلَيْمان [sulaymān], Sulaymân) David (IV ; 163)\n(داوود [dāwūd], Dâwûd)\nIliaz (XXXVII ; 123)\n(إِلْيَاس [ilyās], Ilyâs) Elize (VI; 86)\n(اليَسَعَ [al-yās`a], al-Yâs`a) Ezekiel (XXI; 85)\n(ذَو الكِفْل [δū'l-kifl], Dhû'l-Kifl)(\nMeneget evel profeded en Testamant nevez nemetken :\nZakaria (tad da Yann-Vadezour) (XXI; 89)\n(زَكَرِيَّا [zakarīyā]) Joachim (III)\n(عمران [`imran], `Imran) Yann-Vadezour (III; 39)\n(يحْيى [yaḥyā], Yahyâ) Jezuz Nazaret (III; 49)\n(عِيسى [`īsā], `Isâ)\nProfeded arab a zo, un nebeud anezho meneget er Bibl, ha pep hini a zo bet profed evit ur meuriad arab.\nHûd profed an `Aded (VII; 67)\n(هود [hūd]) Jethro profed ar Vadianed (VII; 85)\n(شُعَيْب [šu`ayb],: Chu`ayb) Sâlih profed an Thamûd (VII; 73)\nSetu amañ stad ar profed Mohammed en islam :\nMohammed eo an hini diwezhañ. Pep profed a zo bet skarzhet eus e gumuniezh ha distrujet eo bet homañ gant Doue... Biskoazh n'hon eus kastizet ur bobl a-raok m'hor bije kaset ur profed dezhi. — Koran (XVII ; 15)\nUn nebeud profeded allAozañ\nZaratoustra (628-551 kent Jezuz-Krist), profed persat, diazezer ar vazdegezh.\nMahâvîra (Vardhamana e anv, 599-527 kent Jezuz-Krist), profed persat, diazezer ar jainegezh.\nBouddha (Siddhârta Gautama e anv, war-dro 560-480 kent Jezuz-Krist), diazezer indezat ar voudaegezh.\nMani (Manès e anv, 216-277), profed persat, diazezer ar manikegezh ( goude Jezuz-Krist.).\nMohammed (570-632), profed arab, diazezer an islam. Er C'horan e kaver anvioù un toullad profeded all.\nJoseph Smith (1805-1844), profed amerikan, diazezer ar vormonegezh.\nBaha'ullah (Mirza Hosaynali Nuri e anv, 1817-1892), profed persat, diazezer ar vahaiegezh.\nAr Bâb (Sayyid Ali Muhammad e anv, 1819-1850), profed persat, diazezer ar vabiegezh.\nAdtapet diwar « https://br.wikipedia.org/w/index.php?title=Profed&oldid=1874972 »\nDernière modification le 13 Mae 2020, à 13:01\nKemmoù diwezhañ degaset d'ar bajenn-mañ d'an 13 Mae 2020, da 13:01.


Disivoud protestant - Wikipedia\nAn Disivoud protestant a zo un troc'h relijiel c'hoarvezet er relijion gatolik e Kornôg Europa e penn-kentañ ar XVIvet kantved. Krouet eo bet gant ur manac'h alaman, Martin Luther. Anvet e vez luterianed ar re a-heul kelennadurezh Luther. Ar gall Jean Calvin, levezonet gant Ulrich Zwingli, eo an eil den a-bouez en troc'h relijiel. Graet e vez kalvinourion eus diskibled Calvin. Ur rann ispisial eus ar brotestantiezh a voe krouet gant ar roue saoz Herri VIII, an anglikanouriezh.\nOrin:ur gudenn deologel rik, penaos tapout ar silvidigezh?[kemmañ | kemmañ ar vammenn]\nAnkeniet eo Luther rak barnedigezh Doue. Sevel a ra a-du gant Paol Tars a embannas:Soñjal a ra deomp e vo savetaet mab-den gant ar feiz hep seveniñ al lezenn. Tro 1512-1513 e verzh Luther un enebadur etre frazenn Paol ha soñjoù teologourion ar Grennamzer: herveze ez eo ret gober traoù mat evit bout savetaet. E 1515-1516 e tegas Luther un doare all da gompren oberennoù Paol: ar feiz hepken a gont, mab-den ne c'hell ket en em saveteiñ e-unan, n'eus nemet Doue a c'hell e saveteiñ en ur reiñ ar feiz dezhañ.\nAdtapet diwar « https://br.wikipedia.org/w/index.php?title=Disivoud_protestant&oldid=1862036 »\nKemmoù diwezhañ degaset d'ar bajenn-mañ d'an 5 Gen 2020, da 19:43.


Gwalldaol an 29 a viz Du 2019 e Londrez - Wikipedia\nGwalldaol an 29 a viz Du 2019 e Londrez\nD'an 29 a viz Du 2019 e Londrez, Usman Khan, a oa bet dieubet diouzh an toull-bac'h lec'h ma oa bet kaset evit bezañ meulet ar sponterezh, en deus taget 5 den gant ur gontell e kreiz kêr. Lazhet e oa bet daou zen.\nAr Fishmongers' Hall, hag al London Bridge lec'hioù ar gwalldaol\nEl atacante asistía a una conferencia de rehabilitación de delincuentes en Fishmongers Hall cuando amenazó con detonar lo que resultaría ser un falso cinturón bomba y comenzó a atacar a las personas con dos cuchillos Ar paotr a oa o kemer perzh en un emvod evit addegas o enor da dud kondaonet, e Fishmongers' Hall, pa oa bet o c'hourdrouz en em lazhfe dre un darzhadenn emlazh. Dres goude-se e oa bet o tagañ tud gant div gontell en e zaouarn. Daou zen a oa bet lazhet e-touez an arvesterien. Meur a arvester a oa bet o stourm a-enep ar sponter, lod o devoa taget Khan gant ul lazher-tan ha memes gant gant ur stilhon Narwal pa oa o vont kuit diouzh ar sal emvod. Deuet e oa an dud a-benn da lakaat ar sponter war al leur pa oa erruet war al London Bridge ha skoet gant un ofiser polis. Dalc'het e oa bet ouzh al leur betek ma errufe poliserien all. Lakaet e oa bet an dud all a-gostez ha tennet e voe war ar sponter.\nBoris Johnson, ar C'hentañ ministr saoz, ha maer Londrez, Sadiq Khan, o deus enoret nerzh kalon an drevourien hag ar servijoù surentez ha sikour o deus talet ouzh an dagadenn.\nGwalldaol an 22 a viz Meurzh 2017 e Londrez\nGwalldaol an 3 a viz Even 2017 e Londrez\nAdtapet diwar « https://br.wikipedia.org/w/index.php?title=Gwalldaol_an_29_a_viz_Du_2019_e_Londrez&oldid=1859014 »\nDernière modification le 20 Kzu 2019, à 14:24\nKemmoù diwezhañ degaset d'ar bajenn-mañ d'an 20 Kzu 2019, da 14:24.


Pajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/85 - Wikimammenn\nPajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/85\npallan, hac é vou reit é gani de bep-unan én assamblé. Er santanceu-zé e brenér é feillad bras groeit exprés hac e drohér goudé.\nAg er soign ag er-ré clan ha marhue.\nA PE vou clan unan-benac ag er verdér, er Supérior pé Supériorés e yeï pé e gassou unan ag er verdér d’er visitein, d’er bihannan ur uéh peb suhun ; int en avertissou de govessat abret ha de receu en Eutru Doué, ha mar dé peur, int en assistou guet argant en assamblé.\n2.° Mar da a merhuel, avertisset e vou er verdér ag el léh ma vou marhue, hac int e assistou ér pedenneu, én Overen hac én interremant.\n3.° Er verdér e zou Bêlean e larou un Overen eit er marhue unan-benac ag en eih dé goudé. Er-ré e ouair er Psautier e larou hantér-hant psalm ; er-ré ne ouzant quet leine e larou hantér-hant Pater noster hac Ave Maria, hac e larou ér fin a bep-unan Requiem æternam.\n4.° Open int e reï laret peb plai tair\nAdtapet diwar « https://br.wikisource.org/w/index.php?title=Pajenn:Er_Règl_ag_en_drivet-Urh_a_Benigen,_instituet_dré_er_Séraphiq-Patriarch_Sant_Françæs.djvu/85&oldid=126344 »\nKemmoù diwezhañ degaset d'ar bajenn-mañ d'an 9 Eos 2018, da 11:57.


Banniel Ardamezioù Bahia\nKêr vrasañ Salvador\nGorread 567 295,669 km²\nPoblañs 14 175 341 (2012)\nStankter 24,99 ann./km²\nMDD (2009) 0,688 – etre\nISO 3166-2:BR BR-BA\nBahia (distagadur portugalek: [baˈi.ɐ]) zo anv ur stad e Brazil. Er rannvro Nordeste emañ ha Salvador eo ar gêr-benn. Anvet eo bet diwar anv ar pleg-mor Baía de Todos os Santos. En norzh emañ stadoù Alagoas, Sergipe, Pernambuco ha Piauí, er c'hornaoueg emañ stadoù Goiás ha Tocantins, er su emañ Minas Gerais hag Espírito Santo, hag er reter emañ ar Meurvor Atlantel.\nRosario dos Pretos, iliz er Pelourinho, Salvador.\nListenn kumunioù Bahia\nAdtapet diwar « https://br.wikipedia.org/w/index.php?title=Bahia&oldid=1946726 »


Pajenn:Morvan - Buez ar Zent, 1894.djvu/858 - Wikimammenn\nPajenn:Morvan - Buez ar Zent, 1894.djvu/858\n18 a Gerzu\nvar c’hed ginivelez hor zalver\nvelet donedigez hor Zalver, ar Verc’hez Vari e devoa kalz muioc’h c’hoaz, dreist holl abaoue m’oa Mab Doue en em c’hreat den enn he c’horf sakr dre c’halloud ar Spered-Santel. Kounta a rea ar miziou, ar sizuniou, ann deiziou e devoa da vont c’hoaz abarz guelet he mab ha gellout he vriata, ha dre ma tostea he zermen, he c’haloun a zride gant ar joa.\nGuech all, ann Iliz a ordrene d’ann holl gristenien kommunia da zeiz Nedelek. Hirio ne ordren mui ; goulskoude ar re o deuz eunn tam-\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/858&oldid=138109 »


Pajenn:Milin - Gwechall-goz e oa.djvu/88 - Wikimammenn\nPajenn:Milin - Gwechall-goz e oa.djvu/88\nan oad ; ne deo mui evit bale hag a zo douget gant e vab dall. Setu eno petra ’zo, anez ni a vije bet en em gavet ama gant ar re all, o deus bet peb a damm diganeoc’h. Mar kirit rei d’eomp-ni ivez, ni ’raio eur vad bennak evidoc’h, mar geller\n— Souezet oun e c’hellfec’h prezeg evel a rit.\n— Me hepken ama a c’hell prezeg, nemet kefridi bennak o deufe ar re all diganen. Me a zo roue war ar razed, ar gozed ha war al logod a zo en enez-man.\nNeuze ar martolod a ro d’an daou-man, n’eo ket eun tamm hepken, leiz o c’hof da zibri. Neuze ar raz koz a c’houlennas outan petra ’raje evitan.\n— Eur vad a c’houlennfen ouzoc’h, eme ar martolod, ma ve en ho kalloud.\n— Petra eo ? Livirit, eme ar raz koz.\n— Kaout a garfen eul leorig bihan-bihan a zo er maner-ze, e bruched an aotrou, nemet en noz ne ve easa e gaout ac’hano, mar gellit.\n— Deportit, eme ar raz, bremaïk e welin.\nNeuze heman a laoskas eur griadennig, ha dioc’htu e teuas eur pez raz, eur c’hoz hag eul logodenn d’e gaout.\n— Petra ’zo a nevez ? emezo.\n— Sad’ ama, eme ar raz koz, eun den mat hag en deus ezomm da gaout eul leorig bihan a zo er maner-ze, e bruched an aotrou ; en noz, pa vezo en e wele, eo e rank beza kemeret digantan. Piou ac’hanoc’h a ve evit e gaout ?\n— Me, eme ar c’hoz, a doullo eas beteg ar gambr m’ema.\n— Ha me, eme ar raz, a bigno war ar gwele.\nAdtapet diwar « https://br.wikisource.org/w/index.php?title=Pajenn:Milin_-_Gwechall-goz_e_oa.djvu/88&oldid=136725 »\nKemmoù diwezhañ degaset d'ar bajenn-mañ d'an 9 Eos 2018, da 21:35.


Ur gridienn dreistrealour - Mirdi an arzoù-kaer e Kemper\nAze emaoc’h : Degemer Diskouezadegoù Diskouezadegoù tremenet Ur gridienn dreistrealour\nDiskouezadegig nevez en dastumadoù pad\nEus an 8 a viz C’hwevrer d’an 20 a viz Mae 2019\nEus ar 14 a viz C’hwevrer d’an 13 a viz Mae 2019 en em vod mirdi an arzoù-kaer e Roazhon ha mirdi arzoù Naoned evit un diskouezadeg gouestlet d’al livadurioù gall eus an XVIIIvet kantved en dastumadoù publik breizhat « Meuleudi d’ar santidigezh / Meuleudi d’ar santimant ». Ouzhpenn 40 oberenn eus hon dastumadoù a yelo kuit eta dre ma prestomp anezho hag ur saliad oberennoù a-bezh a vo diskroget diouzh ar mogerioù.\nUn digarez brav evit kinnig d’ar weladennerien ur souezhadenn en droiad pad p’eo torret chadenn an amzer en un doare dreistrealour !\nRak gant ar prenadennoù hag ar profoù graet nevez zo evit akuizitañ oberennoù gant Yves Tangi ha gant Pierre Roy pe c’hoazh gant Yves Eleoued omp broudet da ginnig un tamm diskouezadeg diwar-benn an dreisrealouriezh, gant oberennoù pouezus prestet deomp gant mirdioù Roazhon ha Naoned ha gant ar palier « Les Yeux Fertiles ». Hag evit ar wech kentañ e Kemper e vo traezoù eus Oseania, o tont eus ar palier Meyer, traoù hag a laka da soñjal e goust an dreistrealourien evit ar Re all.\nKemeret e oa bet e lañs gant dastumad dreistrealour ar mirdi e 2017, evit gwir, pa oa bet roet gant Catherine Prévert unan eus al livadurioù kentañ bet graet gant Yves Tangi e 1925, Ar Pont. Un arouez nerzhus eo eus ar vignoniezh a oa etre al livour hag ar vreudeur Prévert, Jacques ha Pierre, hag etre eñ ha Maurice Duhamel, embanner da zont ar « Série Noire ». Ne oant ket evit dispartiañ an eil diouzh egile c’hoazh er bloavezhioù 1920, bevañ a raent e straed ar C’hastell e Montparnasse hag aozañ a raent ingal troioù e Lokorn, al lec’h ma oa mamm Tangi o chom.\nDiskouez a ra « Ar Pont » levezonioù a bep seurt : ar gubouriezh, ar c’houde-dadaouriezh, livouriezh vetafizikel Giorgio De Chirico, an arz poblek (ur merk toaz-dent eo Gibbs) hag ivez ar sinema, a-raok na zeuje Tangi, un nebeud bloavezhioù diwezhatoc’h, da vezañ « al livour dreistrealour ma’z eus unan », evel m’en diskouez al livadur eus Roazhon, An Awen (1929).\nJacques Hérold, degouezhet eus e Roumania c’henidik e deroù ar bloavezhioù 1930, a gejas gant Yves Tangi ha broudet e voe gant oberennoù hennezh pa oa o klask an hunvreidigezh hag an diemouez. En em glevet a reas diouzhtu ivez gant André Breton. E 1933 e voe tennet eus an dienez pa zegouezhas e eontr Léon Veintraub. Goulenn a reas Léon meur a daolenn digantañ, en o zouez poltred e verc’h Sonia : gant Hérold e voe lakaet he c’horf a-dammoù, hep sadegezh, evit dispakañ ar vuhez, furchal hec’h ene, hag ober anaoudegezh gant ar pennaennoù a vroude anezhi.\n« Goude bezañ livet un daol e marbr faos, gant daou gef en o sav warni, dirak un oabl goañv hag a zo tourmant ennañ, em eus komprenet e oa istor un darempred hag am boa klevet anv anezhañ. Ar c’hef a-gleiz, e stumm ur c’halc’h tamm pe damm, e oa ar gwaz. An hini a-zehoù e oa ar vaouez, dougerez marteze pe bronnoù fonnus dezhi. An eil o talañ ouzh egile ha dispartiet gant ur vazh (a c’hall talvezout da vale kenkoulz ha da skeiñ gant unan bennak), delioù sec’h (hag a laka da soñjal en diskar hag en dristidigezh), ognon (a laka da soñjal e daeroù). Setu an anv am boa roet d’al livadur-se : Rendael ar goañv. Ar pezh zo dudius eo em eus graet an oberenn-se hep an disterañ raksoñj ha diratozh. Me ‘laka ez eo ar pezh a vez anvet « dreistrealouriezh » hag a zo bet anezhi a-viskoazh ». Diskouez a ra « Rendael ar goañv » ivez an dic’hoanag a oa o ren er vro e 1940.\nAl livadur-mañ gant Pierre Roy, evel an holl re a zo e mirdi an Arzoù e Naoned, a denn elfennoù eus mammenn an diemouez ha krouiñ a ra darempredoù nevez en doare da welet ar wirionez, dreist-holl en egor hag en amzer.\nANDRE BRETON, CHARLES FILIGER, YVES ELEOUED\nDiwar brokusted Aube hag Oona Eleoued ez eus er mirdi oberennoù pouezus gant Charles Filiger hag Yves Eleoued. Rak André Breton, tad Aube, a oa bet unan eus ar re gentañ hag a oa bet dedennet gant Filiger, un den dioutañ e-unan hag oa bet ankounac’haet e-pad pell amzer hag a zo anavezet hiziv evel unan eus arzourien bouezusañ Skol Pont-Aven. Diskouez a rae al livadurioù gouach a veze dastumet gantañ e-touez e vaskloù eskimo pe e bompinelloù kachina.\nEvit Yves Eleoued, kejañ a reas gant Breton e 1955 ha dimeziñ a reas d’e verc’h e 1956. Pa oa aet e-barzh ar strollad dreistrealour e tigoras da daolioù-arnod a bep seurt ha gallout a reas diskouez oberennoù e diskouEzadeg etRebrOadel an dreiStrealouriezh (E.R.O.S) er palier Daniel Cordier e 1959. Livadurioù-traezoù, freskennoù war simant, livadurioù gouach difetis, a ziskouez pegen ledan e oa donezon un arzour liesneuz, maget gant Breizh ar mojennoù, ar c’hevrinoù hag ar Gelted, hag a gaver ivez e mirdi an arzoù-kaer e Roazhon.\nANDRE BRETON HAG OSEANIA\nMeur a oberenn arouezel eus an arz melaneziat-hag-oseaniat zo bodet en droiad-se. Eus Irian Jaya betek Vanuatu, ar maskloù hag ar c’hizelladurioù a gont deomp spered krouiñ an arzourien en un tolead ec’hon-meurbet a zo kalz a enezegi ennañ.\nPa oa bet anavezet an Arzoù Kentañ e penn-kentañ an XXvet kantved e oa bet levezonet ganto un tamm mat a livourien veur staliet e Pariz ha gallet o doa reiñ frankiz d’o arz. Er c’hontrol d’ar gubourien a chome bamet dirak arz Afrika e oa boemet an dreistrealourien gant Amerika an Indianed hag Oseania. Dont a reas Breton da vezañ dastumer kizelleradurioù, ar c’hizelladurioù estlammusañ a gaver e rannved Oseania. Evel-se e prenas, e 1964, an delwenn Uli eus Iwerzhon-Nevez, a oa lod eus dastumad Tual. Klasket en doa prenañ an oberenn-se e 1930 dija ha ne oa ket bet an hini nemetañ o welet anezhi rak Maurice de Vlaminck, a oa ken berr all an arc’hant gantañ, en doa choazet derc’hel koun anezhi gant un eilskeudenn greñv kizellet en ur bilh ebena.\nTregont vloaz goude bezañ c’hwitet war an taol kentañ-se en doa gallet André Breton, a oa o paouez en em zizober diouzh pennoberenn Giorgio De Chirico, Empenn ar bugel, prenañ an oberenn-se, c’hoantaet kement gantañ, gant an arc’hant bras gounezet gant ar werzh-se.\nImage 1 war 9 Yves Elléouët (1932-1975) "Sans titre", 1958, pigment sur ciment, 53 x 44 cm, musée des beaux-arts de Quimper © ADAGP, Paris\nImage 2 war 9 Yves Elléouët (1932-1975) "Sans titre", 1959, gouache sur papier, 40 x 60 cm, musée des beaux-arts de Quimper © ADAGP, Paris\nImage 3 war 9 Yves Elléouët (1932-1975) "Sans titre", gouache sur papier, encre de Chine (?), 59,5 x 45,5 cm, musée des beaux-arts de Quimper © ADAGP, Paris\nImage 4 war 9 Yves Elléouët (1932-1975) "Sans titre", 1963, huile sur toile, 92 x 73,5 cm, musée des beaux-arts de Quimper © ADAGP, Paris\nImage 5 war 9 Yves Elléouët, "Farder la nuit", 1960, tissu peint, fermeture éclair et miroir, musée des beaux-arts de Quimper © ADAGP, Paris\nImage 6 war 9 Pierre Roy (1880-1950) - Querelle d'hiver, 1940 - Huile sur toile, 59 x 80 cm - Musée des beaux-arts de Quimper © Bernard Galeron / ADAGP, Paris 2018\nImage 7 war 9 Jacques Hérold (1910-1987)- "Portrait de Sonia Veintraub", 1934 - Huile sur toile, 65 x 50 cm ©ADAGP, Paris 2021\nImage 8 war 9 Jean Le Moal (1909-2007) - Menhirs, 1935 - Huile sur toile, 46 x 55 cm - Don d’Anne Le Moal en 2018 © ADAGP, Paris 2019 / Photo Bernard Galéron\nImage 9 war 9 Yves Tanguy (1900-1955) - Le Pont, 1925 - Huile sur toile, 40.5 x 33 cm - Musée des beaux-arts de Quimper - Don de Catherine Prévert, 2017


Na h-Eileanan Ascrib - Wikipedia\nSetu pelec'h emañ an Inizi Ascrib.\nInizi Ascrib er pelloù.\nNa h-Eileanan Ascrib (Ascrib Islands e saozneg) a zo un enezeg vihan e Loch Snìosort, ul loc'h-vor er biz da an t-Eilean Sgitheanach, en Inizi Gall, en Uheldirioù Bro-Skos.\nPemp enezenn zo, hag un toullad kerreg. Ascrib a Deas eo an hini vrasañ ha suañ.\nAr re all zo : Scalp Rock, Eilean Garave, Sgeir a' Chapuill, Sgeir a' Chuain, Eilean Creagach hag Eilean Losal.\nWar un dro gant Ìosaigh e Loch Dhùn Bheagain int bet lakaet da Dachenn-Virlec'h ar reuniged (Phoca vitulina). Plaen a-walc'h eo an inizi, 41 m eo al lec'h uhelañ, ha n'eus gwezenn ebet warno.\nUn ti zo en enezenn vrasañ. Lakaet e oa bet an enezeg e gwerzh e dibenn 1990 ha prenet gant Peter Palumbo, ur baron saoz dastumer taolennoù ha marc'hadour-tiez.\n(en) Scottish Natural Heritage - Ascrib Isay and Dunvegan Special Area of Conservation\n(en) European Environment Agency - Ascrib, Isay and Dunvegan\nAdtapet diwar « https://br.wikipedia.org/w/index.php?title=Na_h-Eileanan_Ascrib&oldid=1595525 »\nKemmoù diwezhañ degaset d'ar bajenn-mañ d'an 15 Her 2014, da 12:29.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Peter Fitzpatrick) (KildareStreet.com)\nResults 1-20 of 837,467 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Peter Fitzpatrick)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Peter Fitzpatrick)


Miss Harriet (dastumad) - Wikipedia\nMiss Harriet (dastumad)\nMiss Harriet zo un dastumad danevelloù gant ar skrivagner gallek Guy de Maupassant embannet e 1884.\nAn darn vrasañ eus danevelloù al levr a oa bet embannet a-raok e kelaouennoù evel Le Gaulois pe Gil Blas, a-wechoù sinet Maufrigneuse. Embannet e voe e 1884 gant an embanner gall Victor Havard.\nLa Mère Sauvage, unan eus daouzek danevell al levr Miss Harriet (1884).\nDaouzek danevell a oa :\nGarçon, un bock !... (1884)\nMiss Harriet, embannadur orin.\nAdtapet diwar « https://br.wikipedia.org/w/index.php?title=Miss_Harriet_(dastumad)&oldid=1853017 »


Pajenn:Inisan - Toull al lakez.djvu/38 - Wikimammenn\nPajenn:Inisan - Toull al lakez.djvu/38\na oar ar c’hoari-ze : an neb a ra an dourn a daol e bez a wenneg en ear, hag a zo atao ar fas evitan, ar pil a zo evit ar re all. Er c’hoari-man e c’heller beza kement ha ma karer pa ’z eo gwir unan a ra rampo ouz an holl.\nPer ivez ’ta a deuas da gaout ar re-man, ha, ker rok ha biskoaz, e lavaras d’ezo :\n— Paotred, mar kirit, me a c’hoario ganeoc’h ivez.\n— Ni a zo kontant, gant ma ri an dourn. Arc’hant a-walc’h ac’h eus evit-se ?\n— Oh ! ya, bezit dinec’h.\nHa Per a diskouez d’ezo eur vozad mouniz.\nOber an dourn, er c’hoari-man, a zo risklus, pa c’hoarier a-enep kalz : daou pe dri daol kollet a zo a-walc’h evit kas an den d’ar bern.\n— Alo ! mad an dra-ze, eme ar baotred ; an dourn da Ber ar C'hrafer, hag ar gwenneg en avel.\nPer a grogas en unan eus e wenneien hag hen taolas en ear, mes n’hen taolas ket uhel a-walc’h, hag e voe red d’ezan komans e daol a-nevez. En dro-man hen taolas ken uhel ha tôenn ar c’hoc’hi, en eur grial, hervez ar c’hiz :\n— D’eoc’h ar pil, paotred, ha d’in-me ar fas.\nAr gwenneg, en ear, a droe hag a zistroe an eil tu war-lerc’h egile ; an holl a oa savet o fenn, o daoulagad o lugerni warnan…\nDaoust war be du e troio ?\nAr gwenneg a gouezas d’an douar hag a droas fas. Setu gounezet e daol gant Per.\n— Eun taol all c’hoaz, eme ar baotred.\n— Kement ha ma kerot, eme Ber.\nAdtapet diwar « https://br.wikisource.org/w/index.php?title=Pajenn:Inisan_-_Toull_al_lakez.djvu/38&oldid=128205 »\nKemmoù diwezhañ degaset d'ar bajenn-mañ d'an 9 Eos 2018, da 14:48.


Eil quevren - An trede Chabistr - Wikimammenn\nEil quevren - An trede Chabistr\nYouen-Yan-Lois Derrien, 1779-1792 (?) (p. 88-90)\n◄ An eil Chabistr. Eleac’h ma tisquezeur ar fæçon da ober meditation, ha da guenta d’en em lacat e presanç Doue, pehini eo ar poent quenta eus ar breparation An trede Chabistr. Var an invocation pehini eo an eil poent eus ar breparation Ar pevare Chabistr. Var ar proposition eus ar Mister pehini eo an trede fouent eus ar breparation ►\nVar an Invocation, pehini eo an eil pouent eus ar Breparation.\nAN invocation a vez great er fæçon-mâ : hoc’h ene oc’h anaout ervat ema e presanç Doue, a zeu d’en em brosterni dirazàn gant ur reveranç ar vrassa, oc’h en em avoui meurbet indin da chom dirac ur Vajeste quer souveren : ha cousgoude oc’h anaout ervat e fell d’e vadelez quemense, e teu da c’houlen ountan ar c’hraç d’e servicha ha d’e adori ervat er Veditation-se. Mar quirit, ec’hillit en em servichout eus a ur c’homsou bennâc hac a vezo ber ha fervant, evel ma zeo ar re-mâ da Zavid : N’am strinquit quet eus ho faç, va Doue, ha na lammit quet digueneèn ar faveur eus ho Speret Santel. Toalit ar sclerigen eus ho Pisaich var ho servicher pe ho servicheres ma zoun ; pliget gueneoc’h diselei va daoulagat hac e considerin an traou admirabl a so ranfermet en ho Lesen ; roit din an intelligeanç, hac ec’h appliquin va speret da anaout ho Lesen hac e sentin outi a greis va c’halon. Me a so servicher pe servicheres deoc’h, roit din ar speret da gompren ar pez hoc’h eus discleriet din ; ha comsou all evelse.\nEn em adressi a reot ive d’hoc’h Eal Gardien ha d’ar Personachou santel pere a so comprenet er Myster, pehini a veditit : dre exempl er Mister eus a Varo hor Salver ec’h ellot invoqui an Itron-Varia, Sant Ian, ar Vadalen, al Laer deou, evit ma c’hobtenint deoc’h ar c’hraç da gaout un darn eus ar memes santimanchou ha mouvamanchou interieur pere a recefsont er Myster-se. Ha pa veditot var ho maro hoc’h-unan, ec’hellot invoqui hoc’h Eal mad, pehini en em gafo presant eno, evit ma c’hinspiro deoc’h considerationou convenabl. Ha toudememes a reot er mysteryou all. .\nAdtapet diwar « https://br.wikisource.org/w/index.php?title=Eil_quevren_-_An_trede_Chabistr&oldid=122722 »\nKemmoù diwezhañ degaset d'ar bajenn-mañ d'an 9 Eos 2018, da 09:02.


drama | Korn an dudi\nPosted: 11 Ebrel 2014 in Bannoù-treset\nMelvile a zo ur vannenn-dreset gant Romain Renard embannet e 2013 ‘ti Le Lombard (136 pajennad).\nSkrivagner eo Samuel Beauclair. Berzh bras en deus graet e romant kentañ. Koulskoude, ne zeu ket a-benn da skrivañ ken. Ne ya ket mat an traoù gantañ. N’en deus nerzh evit netra ha ne dremen ket\nmat an traoù gant e wreg. N’emañ ket pell an diwaskadenn…\nO vont d’an ispiserezh e wel ur c’hinnig-labour. Klask-zo war unan bennak evit ober labourioù war toenn un ti. Soñjal a ra da Samuel e raio mat dezhañ labourat gant e daouarn hag er-maez. Pellgomz a ra, un emgav ‘zo kemeret. Ha setu eñ da gejañ gant David hag e c’hoar yaouank Rachel.\nBrav-kenañ ‘m eus kavet tresadennoù Romain Renard. N’ouzon ket resis peseurt teknikoù ha binvioù a vez implijet gantañ met an disoc’h a zo a-feson, etre tresañ ha livañ. Al labour war al livioù hag ar gouloù (sklêrijenn, skeudoù, teñvalijenn) a zo dreist, dreist-holl ma plij deoc’h an tonioù sepia.\nN’eo ket dre ret dreistordinal an istor met heuliet e vez aes hag ar fin am eus kavet deuet brav, daoust ma c’heller marteze divinout an traoù a-raok…\nPreder, karantez, suspens… Aliañ ha ran deoc’h Melvile, ur vannen-dreset brav-tre ha kreñv.\nTu zo lenn ar penn-kentañ amañ, war lec’hienn Le Lombard.\nBonusoù a zo el levr evit ar re o deus ur smartphone pe un tabler met n’am eus ket bet tro d’o gwelet.


Degemer al lec’hienn > Kreizenn dafar > Boest binvioù > Danvezioù ha lec’hiennoù evit mont pelloc’h\nDanvezioù ha lec’hiennoù evit mont pelloc’h\nKavit amañ titouroù pleustrek tro dro d’ar c’hoariva ha liammoù davet lec’hiennoù dafar evit ar c’hoariva.\nKavout skoazell-Kreizennoù dafar\nEzhomm ho peus titouroù, sikour, salioù...\nKevredigezhioù zo en departamantoù Breizh hag a c’hello reiñ an dorn deoc’h.\nAlies a-walc’h e vez aozet gant ar c’hevredigezhioù-se darvoudoù c’hoariva, festival, stajoù, hag all...\n29 - Penn-ar-Bed :\nLa Maison du Théâtre - Ti ar C’hoariva :\nTi ar C’hoariva zo staliet e Brest. Kinnig a ra Ti ar C’hoariva ur greizenn dafar evit dioriñ ar c’hoariva. Sevel a ra oberoù evit stummañ hag ambrougañ an amatourien liammet gant ur rouedad tud a vicher.\nRenabliñ a ra ar stajoù hag ar stalioù c’hoariva e Penn-Ar-Bed.\nMerañ a ra ar gevredigezh ur sal arvest : Ar Stella. Arvestoù amatourien hag a vicher a vez kinniget a-hed ar bloaz.\nBP 62 524 – 29 225 Brest cedex 2\nMelestradur : 02 98 47 33 42\nGwerzh bilhiji : 02 98 47 99 13\nL’ADEC-FNCTA 29 :\nAn FNCTA : Fédération Nationale des Compagnies de Théâtre et d’Animation. E fal : broudañ, diorren hag ambrougañ an amatourien.\nAn ADEC : Art Dramatique Expression Culture\nL’ADEC-FNCTA 29 : kevread strolladoù amatourien e Penn-ar-Bed.\nAozañ a ra stummadurioù hag ur Festival bep bloaz.\nPgz : 02 98 93 93 51 pe 02 98 99 11 69\n(ancien couvent des Ursulines, 2ème ét., salle 220)\nPgz : 02 99 33 20 01\nLec’hienn vroadel an FNCTA\nAn ADEC 56 :\nArt Dramatique Expression Culture en Morbihan. Kevredigezh an deskadurezh pobl.\nPalioù ar gevredigezh : Liammañ, diorren, ambrougañ ha skignañ ar c’hoariva amatour war ar Morbihan.\nBep bloaz e vez aozet gant ar gevredigezh ur Festival c’hoariva en nevez amzer.\nZ.I La Rochette\nPgz : 02.97.73.96.15


Fulgence Marie Auguste Bienvenüe a oa un ijinour hag a oa enseller en Hentoù ha Pontoù Bro-C'hall. Gantañ e oa bet savet metro Pariz a-gevret gant Edmond Huet. Ganet e oa bet en Uzel (Aodoù-an-Arvor) d'ar 27 a viz Genver 1852. Mont a reas da Anaon d'an 3 a viz Eost 1936 e Pariz.\n1 E familh\n4 Ar metro\nMab e oa da Fulgence Frédéric Bienvenüe ha da Marie Louise Michelle Nouet. Bidoc'hig un tiegezh a drizek bugel an hini e oa.\nNoter e oa e dad. Un den desket e oa ha kas a rae e amzer vak o studiañ an istor hag an henoniezh, hag eñ sot gant monumantoù kozh ar c'horn-bro peurgetket. Sur a-walc'h en doa bet an tad ul levezon bouezus war studioù heverk e vab diwezhañ o kas dezhañ e dech evit an oberourien c'hresian ha latin. E dad-kozh, reizhaouer, gwiraour, skrivagner, skriddaelour en doa kaset un oberenn a bouez da benn ; kannad e voe e Kambr an Dileuridi e 1815. E genderv Edouard Bienvenüe (1901-1980) a oa bet noter e Mayenne adalek 1934 betek 1965 ha kuzulier ar gêr-mañ etre 1940 ha 1958.\nKar e oa e familh d'ar marichal Foch ivez, hemañ diwezhañ bet dimezet da Julie Bienvenüe, keniterv-gompez da Fulgence, d'ar 5 a viz Du 1883 en iliz Sant-Mikael Sant-Brieg.\nHentad[kemmañ | kemmañ ar vammenn]\nD'e 10 vloaz e oa aet d'ar skolaj e Valognes (50) e-lec'h ma oa bet tapet ur vachelouriezh war ar brederouriezh gantañ d'e 15 vloaz. Levezonet e oa bet gant Blaise Pascal ha René Descartes e-pad pell. Aet e oa war e studi el lise jezuist Santez Jenovefa e Pariz evit mont da ijinour. Aet e oa bet e vamm da Anaon e 1868. Goude bezañ c'hwitet war ar genstrivadeg degemer d'ar Skol Politeknik e 1869 e oa bet degemeret enni e 1870 a-barzh fin ar gont.\nAbalamour d’ar brezel ha da zarvoudoù Kumun Pariz da c’houde e oa bet aozet an distro-skol e miz Genver e Bourdel. Ar jeneral Riffault a rene ar Skol en doa kaset kuit ar skolidi d’o zi war-bouez un tregont bennak : chomet e oant e kerz Adolphe Thiers evit kas kemennadennoù peurgetket. Emañ Fulgence Bienvene en o zouez ; d’ar 24 a viz Mae 1871 e oa bet gwallgaset gant kevredidi ha laket e-barzh ur strollad ostajoù dieubet gant Georges Clemenceau a-benn ar fin.\nDistro d’ar Skol e teuas Bienvenüe da vezañ mignon da Ferdinand Foch (dimeziñ a raio da nizez Fulgence diwar neuze) ha Joseph Joffre. Ranket da navet er Skol Politeknik e oa bet degemeret e Skol Vroadel an Hentoù ha Pontoù e miz Du 1872. Tro en doa bet da reiñ kentelioù war ar jedoniezh da Charles de Foucauld a-raok bezañ anvet da Ijinour an Hentoù ha Pontoù d’ar 26 a viz Here 1875. Mont a reas e dad da Anaon d’ar bloaz-mañ.\nFellout a rae dezhañ distreiñ da Vreizh met dre ma oa deraouad e oa bet anvet e servij Hentoù ha Pontoù an Orne en Alençon da gentañ-penn. Eno e oa bet e karg eus 197 kilometrad a hentoù broadel hag ur rouedad stêrioù 1400 kilometrad hed. Ober a rae war-dro merañ ar pesketaerezh ha servij a ziawel an amzer ivez. Kroget e oa bet da wellaat deservij an tiriad-se oc’h ober gant an hent-houarn, da gentañ o sevel al linenn Felger - Vire. Bet kaset ar gefridi-mañ da benn gantañ kenkoulz ha hini al linenn etre Alençon ha Domfront e oa bet kinniget evit kaout al Lejion a enor kerkent ha 1879.\nDa c’houde en doa labouret war al linenn Pré-en-Pail - Mayenne, ken diaes da sevel abalamour d’ar c’horn-vro digompez. Skoazellet-mat e oa bet gant donedigezh teir c’havadenn : an dinamit, an tarzher hag an doullerez-skeiñ.\nD’ar 25 a viz C'hwevrer 1881 e oa bet gloazet p’edo o labourat war ul linenn bennak : ret e oa bet e zivrec’hiañ. D’an 2 a viz Meurzh 1881 e oa aet da varc'heg eus urzh al Lejion a enor.\nAr metro[kemmañ | kemmañ ar vammenn]\nO kemer skouer diwar studioù Jean-Baptiste Berlier en doa sevenet gant Edmond Huet, e 1895, raktres ur rouedad hent-houarn meurgêr evit Kêr-Bariz, hent strizh ha stlej tredan o dibaboù.\nKroget e oa bet gant ar c'hentañ raktres e 1851, bet adkemeret e 1871, hag adlaket war ar stern e 1877 ha 1883. C'hoant en doa ar c'huzul-kêr e vije eus ur servij lec'hel azasaet ouzh ezhommoù kêriz : betek 1894 e oa aet a-benn da gompagnunezhioù hent-houarn bras a felle dezho e vije astennet o linennoù ha netra ken all, harpet ma vezent gant ar Stad. Padal e tiskoueze splann aozadur Diskouezadeg Hollvedel 1900 e oa tremen poent mont buanoc'h gant ar raktres-mañ.\nE dibenn ar bloavezh 1895 e oa bet aotreet Kêr-Bariz dre lizher ministrel da sevel un deservij en abeg d'al lazioù hollek. Kinniget e oa bet gant Bienvenüe ur raktres da vat bet degemeret gant ar c'huzul-kêr d'an 9 a viz Gouere 1897, ha d'an 30 a viz Meurzh 1898 e oa bet embannet ul lezenn a laz foran.\nKroget e oa bet gant al labourioù d'ar 4 a viz Here da heul evit bezañ prest a-raok Diskouezadeg Hollvedel 1900. E 1899 e oa bet disammet Fulgence Bienvenüe eus e gargoù all evit en em ouestlañ d'an tamm labour-mañ hepken. Digoret e oa bet kentañ linenn metro Pariz (Dor Vincennes - Dor Maillot) gantañ d'an 19 a viz Gouere 1900. Ar memes bloaz e oa bet roet dezhañ ar rez a ofiser en urzh broadel al Lejion a enor.\nEn ur ober pemp bloaz e oa bet peurechuet 42 gilometrad linennoù 2 ha 3 metro Pariz. Bet degemeret savadur al linenn 4 e 1903 e veze ret tremen dindan ar Saena evit kas he zresad da benn : un dae eus ar re ziaesañ daoust bezañ bet sevenet gant berzh dindan an Tavoez e Londrez. Kroget e oa bet gant al labourioù e 1904 ha laket al linenn nevez e servij d'an 9 a viz Genver 1910.\nD'an 28 a viz Ebrel 1909 ez eureudas Fulgence Bienvenüe gant Jeanne Loret. Er memes bloavezh e oa bet deroet priz meur Berger Akademiezh ar skiantoù dezhañ. Adalek 1911 e oa bet anvet Bienvenüe da rener Servij an Hentoù, ar Goulaouiñ hag an Naetaat foran, kement-se ouzhpenn e gargoù all hag e-pad dek vloaz.\nEvitañ da vezañ war an oad (62 vloaz e oa pa darzhas ar Brezel-bed kentañ) e oa bet selaouet ouzh e c'hoant da vezañ mobilizet d'an 3 a viz Eost 1914, evel koronal an Ijinerezh evit kemer perzh e kempenn difenn kreñv Pariz. Ur wech pellaet ar gourdrouz a vrezel en doa prefed ar Saena kevraouet dalc'h chanteroù ar metro, dindan renerezh Bienvenüe bepred. Disoudardet e oa bet d'ar 26 a viz Eost 1914. Adalek 1917 e oa bet fiziet e Bienvenüe renerezh servij Porzh emren Pariz ivez. Krouet e oa bet porzh Gennevilliers, terket kanol Sant-Denez ha ledanaet kanol an Ourcq da heul.\nE 1924, Kêr-Bariz he doa deroet he Medalenn Veur aour dezhañ. Dekred ar 26 a viz Genver 1929 a roas dezhañ ar rez a Groaz vras en urzh broadel al Lejion a enor, bet enoret ha gopret eta en abeg d'ar servijoù rentet kent. O toujañ ouzh ar boaz en doa dibabet ur paeron : ar marichal Foch hag a yeas da Anaon un nebeud sizhunvezhioù diwezhatoc'h.\nChomet e oa Fulgence Bienvenüe Ijinour Kuzulier ar Gêr betek e leve, d'ar 6 a viz Kerzu 1932, d'e bevar-ugent vloaz. Er bloavezh war-lerc'h en doa kuzul Pariz divizet reiñ e anv d'an arsav metro ha da blasenn ar Maine.\nUn deiz goude Louis Blériot, Fulgence Bienvenüe a oa aet da Anaon er gêrbenn d'an 3 a viz Eost 1936. Douaret e oa bet d'ar 7 a viz Eost er vered Père-Lachaise (rann 82) ankouaet gant an holl. E 1987 e oa bet embannet un timbr e koun dezhañ.\nKenderc'hel a ra metro Pariz da vont en-dro : 16 linenn, 301 arsav, kement-mañ war-hed 215 km...\nAdtapet diwar « https://br.wikipedia.org/w/index.php?title=Fulgence_Bienvenüe&oldid=1875848 »\nKemmoù diwezhañ degaset d'ar bajenn-mañ d'an 19 Mae 2020, da 19:26.


(Adkaset eus Republik San Marino)\nGant ar ger San Marino e tegouezher amañ. Evit sterioù all ar ger, gwelit San Marino (disheñvelout).\nSerenissima Repubblica di San Marino Republik Sederañ San Marino\nBanniel San Marino Ardamezioù San Marino\nSturienn vroadel: Libertas (latin: Frankiz)\nYezh ofisiel Italianeg\nKêr-benn Città di San Marino\nKêr vrasañ Serravalle\nKapitened ren Oscar Mina\nGorread 61,19 km²\n- Stankter 27 336 a annezidi\nDieubidigezh 3 a viz Gwengolo, IVe kantved 301\n- Hañv (DST) UTC +1\nKan broadel Inno Nazionale della Repubblica\nKod kenrouedad .sm\nKod pellgomz +378\nSan Marino, ent-ofisiel Republik San Marino (Repubblica di San Marino en italianeg) hag alies, ent-hir, Serenissima Repubblica di San Marino (Republik Sederañ San Marino), zo ur republik vihan enklozet en Italia, etre Emilia-Romagna ha Marche. An trede bihanañ stad en Europa eo, war-lerc'h ar Vatikan ha Monako, hag ar pempvet er bed war-lerc'h ar memes tri ha Nauru ha Tuvalu.\n32 000 den zo o chom enni, 1 000 estren en o zouez, ha 5 000 Santmarinad zo o chom e-maez o bro.\nAdtapet diwar « https://br.wikipedia.org/w/index.php?title=San_Marino&oldid=1984088 »\nKemmoù diwezhañ degaset d'ar bajenn-mañ d'an 1 Ebr 2022, da 20:05.


pempvet - Wikeriadur\nSavet diwar an anv-gwan pegementiñ pemp hag an dibenn-ger -vet.\nAnv-gwan hag a dalvez da verkañ ur renk, un niverenn urzhiañ hag a glot gant an niver pemp.\nKoad avat ne oa nemet anv ur paotr, ur skoliad bras eus ar pempvet bloavezh, souezhet-bras o vezañ sachet e-maez e gentel gant Flitwick. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 157.)\nN'em eus ket a soñj ken petra o doa respontet, mes, sur, o doa graet d'o c'herent ur respont faos, rak ar wirionez en o genou a oa un dra souezhus evel pempvet troad ar maout. — (Jakez Riou, An Ti Satanazet, Skridoù Breizh, 1944, p. 37.)\ngalleg : cinquième (fr)\npevare, pevarvet, pedervet\nAdtapet diwar « https://br.wiktionary.org/w/index.php?title=pempvet&oldid=297167 »\nKemmoù diwezhañ degaset d'ar bajenn-mañ d'an 11 Ebr 2020, da 10:32.


Tal-y-bont (Conwy) - Wikipedia\nTiez e kreiz Tal-y-bont.\nTal-y-Bont zo ur gêriadenn e hanternoz Kembre, e Sir Conwy. E kumuniezh Caerhun emañ. Emañ e gwalarn Dyffryn Conwy, er gornaoueg d'ar stêr Conwy, er c'hreisteiz da gêr Gonwy hag en hanternoz da Llanrwst. Emañ e-kichen kêriadennoù Dolgarrog ha Llanbedr-y-cennin.\nAr pont a gaver meneg en anv ar gêriadenn zo ur pont dreist an Afon Dulyn, un adstêr d'ar stêr Conwy.\nEmañ Tal-y-Bont er reter da Bark Broadel Eryri hag alese ez eer da bourmen d'ar menezioù Carneddau, gant Carnedd Llywelyn, an hini uhelañ anezho.\nUr chapel hag ur skol kentañ derez zo e Tal-y-bont, koulz hag un ostaleri ha meur a stal.\nwww.geograph.co.uk : fotoioù eus Tal-y-bont ha tro-dro\nAdtapet diwar « https://br.wikipedia.org/w/index.php?title=Tal-y-bont_(Conwy)&oldid=1707215 »\nKemmoù diwezhañ degaset d'ar bajenn-mañ d'an 24 Mez 2016, da 06:27.


Pajenn:Le Crom - Buhé er Sænt, 1839.djvu/98 - Wikimammenn\nPajenn:Le Crom - Buhé er Sænt, 1839.djvu/98\nUHÉ FR SjENT.\t, zè, lia ne clmrigeas mui meii d'iium aqùiueina ol devérieu ur bugul mad. lùi Eseob sanloi-men e gresquas nezé é 3>enigenneu : ur cilice ne oé quet mui assès eji-ou : qnémér e ras hoali ur groniz hoarne. Ean e laré bamdé er seili psalmeu a benigen, hag e zispenné é gorv guel un dis-ciplin, durant ma padé Ütanieu er Ssent. 01 é amzér e oé parlagel étré er beden liag en devérieu ag é gai‘gue. Ur garanté vras en doé aveit er beurerion, hag é spéciai aveit er beurerion mélins, hag ou assistein e ré a guement ma ellé. D'er neuordinaeremanteünehonié n eiderbeurerion, aveil pratitjiiein én ur faegon parfseUnli er vertu a huihilité, querrecom-mandet dré Jésus-Chrouist. Unan a nehai ne venné quet presantein é ré, rac nia oent goleit a houlieu : er Sant e zalhas quement ar nehou, ma cousantus aufin; ha quentéh èl ma oé betgoliiet troid er maletirus-zé, ean e hum gavas gùeüeit. Dré è vuhé santel ha mortefiet, eane dennasar é boble grieccuha bcnédictioneuen nean. Éexampleuhag c instruclioneu e douché calonneu er béherion caleltan, hag e ré deliaï pratiquein en de-\_olion; Andreu en doé un talund spécial aveit laquat de unan en anemisèd brassan, er ré memb péré a houdé pèl amzèr e vihué é cazliag é malice, ha ne fullé quet deliai hutn hùélet na lmm bardonnein. Eii Escob santel e hum gavus clan, duiand ma canné en Overen, noz en Nendelèc, liag èl malïoaliéauùn endroug, ne oé iñui esperanceerbet d‘êr lionservein. Er Sant liemb-quin ne oé quet alfiiget ag é stad reanehùélé guetjoé é a>r delmélian é tosiat, Anfin, oaidet a nnôc vlai ha tri-ué-guènd, Andreu e ranlas é inean d’c Grouéour, ér biai 1573, Mam Andreu-Corsini er honvertissas de Zoué dré lié dareu Iia drè hé fedenneu. Pe n’hidéhé temalel d^hémabé vuhédisordre namcitdrè drows lia drè scandnl, dré golér lia dré amportenianl; pe ni déhé lâusquet ar nehou nameit malloheu ha goal bedenneu, hâ groeit hi déhé ur Sant a nehou? Mar e huès lnigalé dirol pé liberiin, é spécfal mnr dint deit d’un oaid rapsonnalde, iustruget, corriget-ind guet ppah ha guet caranté, hadrès peb tra iiou pèet recour doh Doué : suppliet-ean dre hou pcdenneu gredus ha dré hou tarcu, de sellet guet trulié doli-t-hai.\njG._!LC_-0-r rrn |Q' mmr ER HEMBviO DÉ A Vlft IIÜAVnÉR. '\tSANTÉS AGATIIE, GUÉrUIIÏ-.S HA MADTIRÉS. ii\tI F.r Santés-men, giienèdicq a Sicile, e oc s:\_uctag tirfamille noble ha pintiuicq bras. Agaihe, dessauet cn devotion hag é dougeance Dotié, e zisprisas er bed hag er chanchen cacreellè esperein, hag e hnm gonsa-cras de Jèsus-Clirouïst dré er rô a hùèiliitet, Doué en doé accordet dehi en ol avantageu, pèré e zou istimel ha elascjuet muyan guet en dtid ag èr bed. !Cr goarnour a Sicile, hanhuet Quinlian, pèhanï e bersecutè er gre-chénion a berh en ampeleur Dèee, e gleuas conze a vrahuiléhag a vérile l>ras er Santés-men: èl ma oè hoanteit dehou hi gùélet, ean e ordrènas monnei d’hi hlaspue ha hi degasse d’er guér a Gatane, è péhani é ré é zemeurance. Agathe, pe gleuas laiet é oé gaihuct de gomparissein dirac er go\nAdtapet diwar « https://br.wikisource.org/w/index.php?title=Pajenn:Le_Crom_-_Buhé_er_Sænt,_1839.djvu/98&oldid=151775 »\nKemmoù diwezhañ degaset d'ar bajenn-mañ d'an 13 Mez 2019, da 16:30.


Rapunzel zo ur gontadenn gant ar vreudeur Grimm, an daouzekvet e levrenn gentañ Kontadennoù Grimm, embannet e 1812.\nSkeudenn gant Johnny Gruelle.\nDaou zoare brezhonek zo\nan hini kentañ a zo bet savet gant Herve Seubil gKernaodour hag embannet e 1997 gant an Here,\nan eil a zo bet savet gant Mark Kerrain hag embannet e 2011 gant Sav-Heol.\nRaiponce a zo respouncès e Geriadur Gregor (pajenn 779), ha rabezenn ouez e Geriadur Vallée (pajenn 618), diwar Geriadur ar Ruskeg.\nAr gontadenn Rapunzel a zo bet troet gant Raiponce e galleg en embannadur 1967, un droidigezh distaolet en embannadurioù all a gav gwell mirout an anv orin. Raiponce eo an droidigezh voas evelkent er yezh-se war a hañval.\nPa seller a-dost koulskoude, e weler e vez graet rapunzel en alamaneg eus div blantenn:\nar Gewöhnlicher Feldsalat (pe Valerianella locusta), a zo mâche e galleg, yalc'h ar person hervez Geriadur Vallée, ur blantenn a vez debret en hon amzer ha gounezet e Bro-Naoned ;\nar Rapunzel-Glockenblume (pe Campanula rapunculus), a zo campanule raiponce, pe rave sauvage, e galleg, pezh a glotfe a-walc'h gant rabezenn-ouez ar Ruskeg, ur blantenn a veze debret gwechall hervez doare, ha blaz kreñvik ganti, evel er gontadenn.\nEn doare brezhonek troet gant Herve Seubil gKernaodour e 1997 eo bet troet gant «Rabezenn-Ouez». En doare troet gant Mark Kerrain e 2011 eo bet miret an anv orin, evel en darn vrasañ eus ar yezhoù.\nDont a rafe eus ar gontadenn c'hallek Persinette, savet e 1698 gant ar skrivagnerez c'hallek Charlotte-Rose de Caumont de La Force (1654–1724) en amzer ar roue gall Loeiz XIV. Met dont a ra ar gontadenn-se eus ar gontadenn italianek Petrosinella (Parsilhennig), el levr Lo cunto de li cunti, lesanvet ivez Il Pentamerone, gant ar skrivagner napolitan Giambattista Basile er XVIvet kantved. Met n'eo ket eus levrioù e teu kontadennoù Grimm: eus genaouioù konterien o bro e teuont.\nRapunzel – e Dresden en Alamagn.\nUr wreg hag un ozhac'h zo o chom e-kichen ul liorzh kaer, ur voger en-dro dezhi, hag a zo d'ur wrac'h spontus. C'hoant o deus da gaout ur bugel. Savet c'hoant d'ar wreg da zebriñ "rapunzel", ur blantenn kreñv ar blaz warni. Ha setu he gwaz da vont el liorzh da gerc'hat dezhi. Goude kas dezhi ar blantenn meur a wech, setu an ozhac'h en em gavet dirak gwrac'h al liorzh. Kastizañ an den a fell d'an hini gozh, ha neuze an ozhac'h da zisplegañ e zoare. A-benn ar fin e vo lezet an ozhac'h da gemer kement a rapunzel ha ma c'hallo gant ma tegaso ar bugel dezhi diwezhatoc'h pa vo ganet. Prometiñ a ra d'an tad e raio brav d'e verc'h, ma rank an den plegañ.\nGanet ur verc'h d'ar wreg. Dont ar ra ar wrac'h d'he c'herc'hat, ha « Rapunzel» e vo anvet. Kreskiñ a ra Rapunzel, dont a ra da vout ur plac'h koant, dezhi blev melen hir rannet etre div blezhenn hir. Pa dap he daouzek vloaz eo karc'hariet eo en un tour uhel, hep dor na skalieroù. Ur prenestr zo ouzh an tour. Pa fell d'ar sorserez mont da-gaout he merc'h e lavar : « Rapunzel, diskenn da vlev din. »\nUn deiz e teu ur priñs.\nMeur a film zo bet graet diwar ar vojenn.\nTangled, film tresadennoù-bev gant Disney e 2010, a oa da vezañ Rapunzel e ditl da gentañ, ha "Raiponce" eo chomet e ditl e galleg.\nTimbroù embannet en 1978 er Republik Demokratel Alaman\n↑ Roll e ti Amazon\nAdtapet diwar « https://br.wikipedia.org/w/index.php?title=Rapunzel&oldid=1812963 »\nDernière modification le 6 Kzu 2018, à 17:36\nKemmoù diwezhañ degaset d'ar bajenn-mañ d'an 6 Kzu 2018, da 17:36.


tabouret de bar blanc ikea – snowify.me\nBy snowify on Tuesday, April 17, 2018\ntabouret de bar blanc ikea table basse vintage ikea trendy table conforama u caen with tabouret de bar blanc ikea table tabouret de bar pliant blanc ikea.\ntabouret de bar blanc ikea ikea chaises de bar great gallery of tabouret de bar pliant conforama versailles u avec ahurissant ikea chaises de bar amazing tabouret tabouret de bar pliant blanc ikea.\ntabouret de bar blanc ikea cheap latest affordable dco tabouret bar rotin brest photo incroyable tabouret de bar ikea with tabouret de bar ikea pliant with tabouret de bar ikea pliant tabouret de bar.\ntabouret de bar blanc ikea ikea glenn tabouret de bar tabouret de bar pliant blanc ikea.\ntabouret de bar blanc ikea good design tabouret bar en bois creteil design phenomenal tabouret tolix blanc bois with tabouret tolix imitation tabouret de bar pliant blanc ikea.\ntabouret de bar blanc ikea ikea tabouret de bar pliant blanc ikea.\ntabouret de bar blanc ikea tabouret bar bois ikea cheap tabouret ikea bar with siege de bar ikea tabouret table legs tabouret bar bois ikea tabouret de bar pliant blanc ikea.\ntabouret de bar blanc ikea ingolf tabouret de bar a dossier tabouret de bar pliant blanc ikea.\ntabouret de bar blanc ikea top beautiful tabouret de bar a dossier platre surprenant tabouret scandinave blanc de bar design ikea bosse with ikea tabouret pliant with tabouret de bar tabouret de bar p.\ntabouret de bar blanc ikea chaise de bar blanche tabouret mika coloris blanc vente cuisine 12 tabouret de bar pliant blanc ikea.\ntabouret de bar blanc ikea stunning henriksdal tabouret de bar dossier with tabouret de bar blanc ikea tabouret de bar pliant blanc ikea.\ntabouret de bar blanc ikea hauteur bar cuisine ikea awesome decoration hauteur tabouret de bar stool blanc with hauteur plan de hauteur bar cuisine ikea tabouret de bar pliant blanc ikea.\ntabouret de bar blanc ikea tabouret de cuisine ikea ikea tabouret de bar chez ikea tabouret de bar pliant blanc ikea.\ntabouret de bar blanc ikea excellent finest tabouret de cuisine blanc mobilier maison tabouret de bar hauteur with chaise cm ikea with tabouret de bar blanc ikea tabouret de bar pliant blanc ikea.\ntabouret de bar blanc ikea tabouret de bar 65 cm ikea le havre tabouret de bar pliant blanc ikea.\ntabouret de bar blanc ikea tabouret blanc ikea design ikea tabourets bar ikea tabouret bar franklin de tabouret franklin ikea tabouret tabouret de bar pliant blanc ikea.\ntabouret de bar blanc ikea tabouret bar ikea cool tabouret metallique rouge aulnay sous bois garage ahurissant tabouret de bar ikea tabouret bar ikea tabouret de bar pliant blanc ikea.\ntabouret de bar blanc ikea chaise tabouret ikea chaise de bar pas cher ikea cool dco tabouret de bar blanc calais tabouret de bar pliant blanc ikea.\ntabouret de bar blanc ikea tabouret bar bois ikea bar excellent bar u bar meuble bar cave a vin tabouret de bar pliant blanc ikea.\ntabouret de bar blanc ikea glenn tabouret de bar tabouret de bar pliant blanc ikea.\ntabouret de bar blanc ikea free tabouret de bar bleu u marseille u rouge photo galerie tabouret de bar ikea bosse industriel action pliant leroy merlin with ikea tabouret de bar with tabouret de bar p.\ntabouret de bar blanc ikea perfect tabouret haut cuisine ikea tabouret de cuisine ikea ikea tabouret haut de cuisine tabouret de bar cuisine design u with tabouret cuisine ikea tabouret de bar pliant.\ntabouret de bar blanc ikea excellent excellent tabouret de bar hauteur m brest idee incroyable tabouret de bar pas cher alinea conforama design with tabouret de bar bois ikea with tabouret de bar plia.\ntabouret de bar blanc ikea enchanteur tabouret de bar blanc pas cher et tabouret blanc ikea simple dco inspirations images tabouret de bar pliant blanc ikea.\ntabouret de bar blanc ikea chaise ikea blanche chaise et tabouret de bar cuisine moderne blanche ikea cuisine bar tabouret bar tabouret de bar pliant blanc ikea.\ntabouret de bar blanc ikea janinge tabouret de bar tabouret de bar pliant blanc ikea.\ntabouret de bar blanc ikea ikea tabourets bar ikea tabouret bar cuisine beautiful cuisine ikea ancien modele tabouret de bar tournant ikea tabourets bar tabouret de bar pliant blanc ikea.\ntabouret de bar blanc ikea chaises bar ikea chaises bar ikea gallery of tabouret bar tabouret noir et blanc tabouret bar tabouret de bar pliant blanc ikea.\ntabouret de bar blanc ikea tabouret de bar ikea good dco tabouret de comptoir pivotant saint etienne housse ahurissant tabouret tolix tabouret de bar pliant blanc ikea.


Lettre trouvée sur un noyé - Wikipedia\nLettre trouvée sur un noyé zo un danevell gant Guy de Maupassant, embannet e 1884.\nEmbannet e oa bet er gelaouenn Gil Blas d'an 8 a viz Genver 1884, sinet Maufrigneuse, ha goude en dastumad dalif Le Colporteur (dastumad) en 1901.\nUr bageer en deus kavet lizher un den yaouank beuzet er Seine. Skrivet eo d'ur vaouez. lavarout a ra n'en devoa ket karet den morse. Ur wech en deus kredet karout ur vaouez yaouank. Bageet o devoa war ar stêr da noz. Gwerzennoù en devoa dibunet. Ur ger a-dreuz he devoa-hi lavaret.\nAdtapet diwar « https://br.wikipedia.org/w/index.php?title=Lettre_trouvée_sur_un_noyé&oldid=1820016 »


Pec’hed marvel Gregor Kogan | Daskor\nKen fall e oa bet an amzer e-pad an hañv, ma’z oa bet aotreet d’an dud diwar ar maez mediñ, eostiñ ha dornañ d’ar sulioù ha d’ar gouelioù-berz. Stoket ha pladet e oa bet an ed gant ar glav hag an avel, hag e meur a gêr, dre ma ne azve ket ar greun, e chome c’hoazh parkadoù da droc’hañ. An ed medet ha dastumet hep bezañ eostet mat a louede hag a vreine, greun ha kolo, er gwrac’halloù e-tal al leurioù. En aner e c’hortoze ar verourien ur barradig heol evit dornañ.\nUr serr-noz, evelato, an oabl digoabrenn er c’huzh-heol a ziouganas amzer a zoare evit an deiz war-lerc’h. Ne oa ket diougan a amzer gaer, rak ur ruzelenn a riblennas an dremmwel a-us da Venez-Hom, goude aet an heol da guzhañ. Diougan avel, avat.\nAr verourien a gasas eta ar vevelien d’ar c’hêrioù tro-dro da bediñ ar wazed dieub da zont da zornañ an deiz war-lerc’h. Hogen gant ar pres ne veze ket kavet kalz a wazed dibalour ; koll ez oant bet pedet pe da vediñ pe da charreat pe da zornañ. Tenn e vo eta al labour, an deiz war-lerc’h, er parkeier evel war al leurioù. Tomme e vo d’ar c’hezeg ha d’an dud.\nAn deiz war-lerc’h a oa gouel Varia Hanter-Eost. Beure mat e rede ar mederezed penn-da-benn ar parkeier hag e roc’he war al leurioù an dornerezed strapennet sizhunvezhioù ’oa.\nGregor Kogan, graet gantañ e labour sul vintin evel kustum : skrivellañ ar c’hezeg, leuniañ ar foenn o restell, skubañ ar gouzi diwar daroù ar marchosi, a sellas gant souezh ouzh Saig ar Mokaer, e vestr, pa voe kemennet sterniañ ar c’hezeg goude o dourañ.\nGregor Kogan a nac’has chom da zornañ da c’houel Varia Hanter-Eost.\nE porzh Pennavern, e tegouezhas abred mevelien deut eus Kerunkun, eus Torr-ar-Menez, eus Lanurgad gant o c’hezeg hag o c’hirri.\nAr wazed a zouras o c’hezeg en nev-buñs.\nGregor Kogan a skarzhas goude an nev hag a riñsas gant palv e zorn glaour al loened chomet stag ouzh ar maen. Tennañ ’reas diouzh ar puñs ur c’helorniad dour fresk ,hag e walc’has e gorf noazh betek e zargreiz.\n– Gregor !…\nDiouzh al leur, Herve, mevel bras Lanurgad, ur mignon, a hope dezhañ, hag a c’houlennas digantañ perak en em gempenne ken spis a-raok dont e-kreiz ar boultrenn hag ar pell da voueta an dornerez.\nAr Mokaer, mestr bras Pennavern, tev ha ruz e benn ha re lart evit ober labour start, a yae hag a zeue dre al leur, ur c’horfad droug ennañ.\nMevel bras Lanurgad a hopas :\n– Poent d’an dornerez mont en-dro. Piv a voueto ?\n– C’hwi, a lavaras dezhañ ar Mokaer.\n– N’eo ket din da voueta an dornerez, rak Gregor Kogan a zo mevel bras war leur Bennavern.\n– C’hwi a voueto, eme ar Mokaer.\nHag e chomas a-sav dirazañ ; ha gant ul luc’hadenn :\n– Daoust ha koumanant bras hoc’h eus e Lanurgad ?\n– N’eo ket re vras en holl, a respontas Herve. Perak, avat, e c’houlennit kement-se diganin ?\nAr Mokaer a vousc’hoarzhas, hag en ur reiñ ur frapadenn dezhañ war e skoaz :\n– Hiziv, emezañ, e vouetaot an dornerez, hag e viot ar mevel bras war al leur, e Pennavern.\nHogen, ar baotred a lavare etrezo :\n– « Gregor Kogan en deus nac’het labourat da c’houel Varia Hanter-Eost ! » Neuze Herve a gomprenas. Lavarout a reas d’ar Mokaer :\n– N’em eus ket koumanant dreist e Lanurgad. Hogen adkounanantet em eus evelato evit Gouel-Mikael kentañ.\n– Lerenn d’ar c’hezeg ken na zrasko an dornerez !\nKleier Landremel a dregerne o mouezh a-us d’ar parkeier ha d’al leurioù dornañ evit gervel d’an oferenn. En hentoù, avat, e oa rouez ar Gristenien. Ur gwaz hepken a oa o vont gant an hent bras war-du Landremel : Gregor Kogan, mevel bras Pennavern.\nLiens transversaux de livre pour Pec’hed marvel Gregor Kogan\nPrometheus ereet ›


Amzerioù (merc'hed) - Wikipedia\nAn amzerioù pe mizioù eo ar skarzhadeg reoliek a wad ha danvezioù-korf a c'hoarvez gant ar merc'hed pa vez distrujet an neizh, savet en uterus bep miz kenkaz e vije speret, ma n'eo ket hiliet. Skarzhet eo ar gwad dre ar forzh.\nKelc'hiad amzerioù ar maouezed\nC'hoarvezout a ra an amzerioù evit ar wezh kentañ tro-dro da 12-15 vloaz met abretoc'h e c'hell bezañ. Eus an amzerioù kentañ e reer menarche. Paouez a ra an amzerioù etre 40 ha 60 vloaz ( paouez-mizioù).\nC'hoarvezout a ra peurvuiañ bep 28 deiz (etre 21 ha 35 deiz) ; seul yaouankoc'h ma vezer, seul verroc'h e vez ar prantad-se.\nPaouez a ra an amzerioù ivez pa vezer dougerez. Goude ar gwilioud e vez c'hwec'h sizhun "amzeriou-goude-genel" : da-zigentan e vez ruz ar gwad, goude e vez roz, ha goude e vez gwenn.\nKalzig eus ar merc'hed a sant azonoù bras pe vrasoc'h, betek santout poan vras a-wezhioù (8% eus ar merc'hed).\nAdtapet diwar « https://br.wikipedia.org/w/index.php?title=Amzerioù_(merc%27hed)&oldid=1892418 »\nDernière modification le 18 Gen 2021, à 08:16\nKemmoù diwezhañ degaset d'ar bajenn-mañ d'an 18 Gen 2021, da 08:16.


Pajenn:Herri - Skrituriou sakr - Exod, 1861.djvu/69 - Wikimammenn\nPajenn:Herri - Skrituriou sakr - Exod, 1861.djvu/69\nEvel ma’z oe dilivranz ar bobl a Israël, hag he dremenidighez dre greiz ar mor ruz, eur skeuden euz hon dilivranz-ni a zindan sklaverez ann drouk-spered, hag euz hon tremen eürus euz ar stad a bec’hed d’ar stad a c’hras, ar ganaouen-ze a dle beza ivez ar skouer euz hon anaoudeghez vad. Goude eur retred, eur mission, pe ar pask, na kaer e ve klevout eur bobl kristen o kana, hag o lavarout : « Kanomp d’ann Aotrou, rak diskouezet en deuz he vrasder, hor pec’hejou en deuz taolet e goueled ar mor ; beuzet int enn he drugarez, effacet int gant goad Jezuz-Krist. Ann Aotrou a vezo va nerz, goude beza bet va zilvidighez. Ar boblou, da lavaret eo, enebourien va ene, a zavo da ober brezel d’in, mes ann Aotrou Doue a vezo va hencher, ha va difennour, ha va doughen a rai evel eur c’hrouadur, beteg al leac’h santel emedi o choum he-unan. » Eüruz nep a laka evelse he fisianz e Doue, o tifisiout anezhan he-unan !\n℣ 25. Ann Aotrou a ziskouezaz de Voïzes eur seurt koat ; ha pa en devoe taolet euz ar c’hoat-se enn dour, ann dour a zeuaz dous.\nAr c’hoat-se en devoa dre natur ar vertuz da zigas dous ann dour c’houero ; rak ar Spered Santel, goude beza lavaret, e levr ann Ecclesiastik, en deuz ann Holl-C’halloudek krouet al louzeier mad ouc’h ar c’hlenvejou, ha ne dle ket ann den fur ober fae anezho, e lavar kerkent, evel evit krevaat he ghentel : « C’houervder ann dour ha ne d-eo-hi ket bet douseet dre ar c’hoat a daolaz Moïzes enn-han ? »\nAr c’hoat-se, eme zant Aogustin, a oa eur skeuden euz a groaz hor Zalver. Ar pec’hed o veza taolet he vinim var ann holl draou krouet, kouls lavaret, e kavomp tenn ha c’houero bete gourc’hemennou Doue. Hoghen n’hon euz nemet sellout ouz ar groaz, hag e tiskenn ac’hano enn hor ene eunn nerz celestiel pehini a zigas dous ar pez a zonje d’eomp a oa c’houero, hag a ra d’eomp kavout hor peoc’h hag hon eurusted o senti e peptra ouc’h bolontez Doue.\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/69&oldid=115205 »\nKemmoù diwezhañ degaset d'ar bajenn-mañ d'an 23 Ebr 2018, da 11:15.


kenvreudeur - Wikeriadur\nGer kevrennek savet diwar ar rakger ken- hag an anv-kadarn breudeur\nFurm lies an anv-kadarn kenvreur\nN'eo ket iskis evit gwir, en dije keuz da genvreudeur hag o doa bet kement a garantez outañ, [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 43.)\n— [...], a gav dezho oc'h bet ivez merzheriet er memes taol gant ho kenvreudeur. — (Lan Inizan, Emgann Kergidu 1, Brest, 1877, eil emb. Al Liamm 1977, p. 44.)\nKenavezo ar c'henta, a liviriz d'am c'henvreudeur, ha me enn hent, en eur jilgammat, a-zindan diou-askell an Aoutrou Doue ha va Eal-mad. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 22.)\n[...], ni vo sot aoualac'h evit rei adarre hor moueziou da C'hambetta ha d'he genvreudeur. — (Le Courrier du Finistère niv. 51, 1881, p. 3c.)\ngalleg : confrères (fr)\nAdtapet diwar « https://br.wiktionary.org/w/index.php?title=kenvreudeur&oldid=290580 »\nKemmoù diwezhañ degaset d'ar bajenn-mañ d'an 28 Du 2019, da 16:44.


Proviñs Tierra del Fuego (Arc'hantina) — Wikipedia\nProviñs Tierra del Fuego (Arc'hantina)\nKartenn eus Proviñs Tierra del Fuego Arc'hantina\nTierra del Fuego, pe Provincia de Tierra del Fuego, Antártida e Islas del Atlántico Sur hervez an anv ofisiel spagnolek, zo ur broviñs eus Arc'hantina distok diouzh an douar-bras dre Strizh-mor Magellan. Ushuaia eo anv ar gêr-benn, ur ger deuet eus ur yezh henvroat hag a dalvezfe bae war-du ar penn.\n1 Rannoù ar broviñs\nRannoù ar broviñs[kemmañ | kemmañ ar vammenn]\nAr broviñs zo anezhi:\nReter Isla Grande an Tierra del Fuego , p'emañ lodenn gornôk e Chile, e Proviñs Tierra del Fuego (Chile)\nar Falkland Islands anvet Malvinas hag an inizi South Georgia and the South Sandwich Islands a zo perc'hennet gant ar Rouantelezh-Unanet .\nAl lestr HMS Beagle en Tierra del Fuego e 1833, livet gant Conrad Martens e-kerzh merdeadenn ar (1831-1836), skeudenn eus The Illustrated Origin of Species, gant Charles Darwin.\nKentañ annezidi a rank bezañ erruet 12 000 bloaz zo. Pa erruas tud Europa e oa un 10 000 a vroiz eus peder fobl:\nA-benn 50 vloaz goude ne chome nemet 350 anezhe ken, koazhet o niver gant ar c'hleñvedoù , ar vrec'h pe ar bennsac'h a rae o reuz er meuriadoù.\n(es) Gouarnamant Proviñs Tierra del Fuego\n(es) Tierra del Fuego tourist information\n↑ Tierra Del Fuego\n↑ Yahgan & Ona - The Road to Extinction\n↑ "La Patagonia Trágica"\nAdtapet diwar « https://br.wikipedia.org/w/index.php?title=Proviñs_Tierra_del_Fuego_(Arc%27hantina)&oldid=1507072 »\nTierra del Fuego (Arc'hantina)\nKemmoù diwezhañ degaset d'ar bajenn-mañ d'an 13 Mae 2013, da 02:58.


Pajenn:Inisan - Emgann Kergidu.djvu/201 - Wikimammenn\nPajenn:Inisan - Emgann Kergidu.djvu/201\nGoude emgann Kergidu, Guineveziz, hag an Aoutrou Cren gant-ho, a c’hellaz trei dreist soudarded ar Prat ha dont da Vourg Trezilide. Eno e chomchont eur pennad e ti Visant Cadiou ; ha pa deuaz an noz ec’h en em lakechont enn hent evit dont d’ar gear. Anaout mad a reant an hentchou distro, hag er c’hiz-se n’en em gavaz drouk ebed gant-ho hag e tigoueschont e Lanzeon var dro eun heur goude an hanter-noz.\nEno ec’h en em gavaz ive dioc’h ar mintin an Aoutrou Goachet, kure Guitevede. Heman, er penn diveza euz a emgann Kergidu, a ioa bet dispartiet dioc’h he genseurted hag en doa ranket, evit dont da Lanzeon, ober an dro dre abiou Plouescat. Lavaret a rejont ho daou an ofern, an eil varlerc’h egile, evid ar re a ioa marvet ac’hanomp e Kergidu, hag evit pedi Doue da bellaat peb drouk dioc’h ar vro.\nAntronoz vintin, var dro eiz heur, goude beza lavaret an ofern, edo an daou velek, Paol Inisan hag Anna Roue, he c’hrek, o fevar er zolier, o tiviz divar benn ar pez a ioa c’hoarvezet er vro, ha divar benn ar pez a c’helle c’hoarvezout c’hoaz. Pep hini a lavare he zonj, mez hini anezho ne vele an traou var an du vrao. Enn eun taol e klefchont Laouik Appere o tont enn ti d’an daou-lamm, en eur grial :\n— Paol Inisan ! Paol Inisan !\n— Petra eo, Laouik ?\n— Diouallit. Buan ha buan ar veleien enn hent ! Aman eo leun al leur a zoudarded.\n↑ Mar teu an hini en deuz skrivet histor Ian Pennors da gomz keit divar benn he dad koz, ne ket evit en em veuli nag evit en em fougeal eo, evit lavaret an traou evel ma’z int c’hoarvezet eo a-vad. Tud koz a Vinevez hag a dro-var-dro a c’helfe kounta muioc’h c’hoaz eget na lavarer aman.\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/201&oldid=103440 »\nKemmoù diwezhañ degaset d'ar bajenn-mañ d'an 22 Mez 2017, da 16:25.


Tad-kozh an Nedeleg - Wikipedia\nTad-kozh an Nedeleg\nDed Moroz, paotr kozh ar skorn, er broioù slavek.\nTad an Nedeleg, Tadig an Nedeleg, Tad-kozh (an) Nedeleg, Paotr (kozh) an Nedeleg eo an den, gwenn e varv ha ruz e vantell, a zegas profoù d'ar vugale da noz Nedeleg, hervez ur vojenn savet en XIXvet kantveden SUA, diwar istor sant Nikolaz, ha degouezhet e Bro-C'hall en XXvet kantved (gant ar soudarded stadunanat e 1917, a greder), hag e Breizh war-lerc'h an Eil brezel bed.\nKlotañ a ra e zonedigezh da Vreizh gant deroù diskar ar sevenadur kristen. Hervez an hengoun kristen e Breizh (disheñvelik e broioù all, evel Alamagn pe Spagn, a-wechoù) eo ar Mabig Jezuz a zegase profoù ar vugale d'ar familhoù kristen betek dibenn ar bloavezhioù 1950.\n2.1 Mojenn Sant Nikolaz\n2.5 E Bro-C'hall\nKozh ha kofek eo Tad an Nedeleg, gant e varv gwenn hag e zilhad tomm dindan e vantell ruz.\nKemm a ra an den a vro da vro, rak ne vez ket heñvel an amzer e Kanada hag en Aostralia d'ar 25 a viz Kerzu. Gant korriganed e vez skoazellet da gargañ e stlejell a zo sachet gant kirvi-erc'h, pe ur plankenn-mor en Aostralia. Dre ar siminal (pa vez unan) e teu en tier da lakaat ar profoù e botoù ar vugale dirak an oaled pe en-dro d'ar wwezenn Nedeleg. E Bro-Saoz ha SUA e vez lakaet ul loer ouzh barlenn ar siminal pe dindan ar wezenn. En Island e laka un tamm prof e botez ar bugel lakaet war varlenn ar prenestr adalek penn-kentañ miz Kerzu.\nUr Sinter Klaas izelvroat e 2007\nAn doue german Odin, poltredet e 1886. Hervez ar vojenn e tiskenne war an douar da reiñ profoù d'ar vugale.\nKentañ keloù eus an den a voe e SUA en XIXvet kantved eta. Dont a ra an anv Tad an Nedeleg eus an anv gallek Père Noël; Father Christmas a lavarer e saozneg bremañ. Koulskoude e oa Santa Claus e anv da gentañ. Dont a ra an anv-se eus ar Sinter Klaas nederlandek, a ra dave da sant Nikolaz.\nLevezonet eo skeudenn ar paotr Nikolaz gant mojennoù all a bep seurt ivez :\nhini Nisse pe Julenisse, ur c'horrigan eus broioù Lec'hlenn, a zegas profoù d'ar gouel a zo e-kreiz ar goañv, ar Midtvintersblot, ur paotr barvek, gant e voned, hag e zilhad feur ivez ;\nhini un doue kelt Gargan, a vije bet diazez Gargantua ar skrivagner Rabelais ;\nhini an doue viking Odin, a ziskenne war an douar da zegas profoù d'ar vugale.\nMojenn Sant Nikolaz[kemmañ | kemmañ ar vammenn]\nBevañ a rae Nikolaz e kreisteiz Turkia e-kichen Antalya er Patrom:IVvet kantved. Anaout a reas an heskinadeg diwezhañ ha Sened Meur Nikea, a-bouez en istor ar gristeniezh. Hervez ur vojenn en devije saveteet tri bugel.\nEn XIvet kantved e voe laeret e relegoù gant marc'hadourien italian, met dilezel a rejont un tamm eus e glopenn hag e garvan. Ar peurrest a zegouezhas e Bari, ma vije c'hoarvezet burzhudoù.\nAdalek an XIIvet kantved e weler ar père Fouettard o kemer perzh er vojenn, hag o kastizañ ar vugale disent. Pa zegouezho Santa Claus ne vo ket anv anezhañ ken.\nE 1821 e New York e voe embannet A New-year's present, to the little ones from five to twelve. El levr e kaver ur varzhoneg disin, Old Santeclaus with Much Delight, gant Santeclaus en ur stlejell sachet gant ur c'harv-erc'h o vont da gas profoù d'ar vugale. Mennozhioù modern diwar-benn Santa Claus a oa krog da redek goude embann ur varzhoneg disin all, A Visit From St. Nicholas (anavezet hiriv evel The Night Before Christmas) e Troy, New York, Sentinel d'an 23 a viz Kerzu 1823 ; Clement Clarke Moore a lavaras diwezhatoc'h e oa eñ an hini a oa an oberour, met hervez lenneien zo eo Henry Livingston, Jr. (marvet nav bloaz a-raok disklêriadur Moore) an hini a oa saver an oberenn.\nE 1860, er sizhunieg Harper's Illustrated Weekly e New York, e weler Santa Claus en ur gwiskamant gant feur gwenn hag ur gouriz lêr. E-pad tost an 30 vloaz war-lerc'h e voe skeudennet ar boulom gant Thomas Nast, skeudennaouer ar gelaouenn, hag embannet kantadoù a dresadennoù diwar-benn kement tra a denn da vojenn Santa Claus. Eñ an hini a roas dezhañ e berzhioù brudetañ : e gof, e gorn-butun evel un Izelvroad eus an amzer, gwiskamant feur. Nast ivez eo an hini a lakaas an den, en un dresadenn eus 1885, da chom e pennahel an Norzh. Adkemeret e voe ar mennozh er bloaz goude gant ar skrivagner George P. Webster.\nRusia[kemmañ | kemmañ ar vammenn]\nE Rusia eo deuet Ded Moroz da vezañ tost da batrom Sant Nikolaz war-dro dibenn an XIXvet kantved.\nCoca Cola[kemmañ | kemmañ ar vammenn]\nKrouet e vije bet Tad an Nedeleg, hervez ar vrud, gant ar gompagnunezh Coca-Cola e 1931. Kement-se n'eo nemet ur vojenn e-giz kêr,,.\nDeuet eo ar Père Noel gall eus ar Father Christmas stadunanat erruet er vro e 1944 hag eus skeudenn Sant Nikolaz, un dudenn eus mojennoù-pobl Alamagn hag ar broioù alamanek, hag anavezet e Loren c'hallek zoken koulz hag e Flandrez hag en Elzas.\nImplijet eo bet Tadig an Nedeleg-se gant ar Pevare Republik c'hall, goude amzervezh Pétain eta, evit digristenaat Nedeleg. Ha talvoudus bras eo bet kanaouenn Tino Rossi (a oa bet bac'het e 1944 gant ar C'hallaoued) d'ar bolitikerien da vrudañ, e 1946, an ideologiezh nevez ha da Rossi da gaout pardon ha bennozh ofisiel.\nPelec'h emañ Tad an Nedeleg o chom ?\nHervez tud Norvegia eo e Droeback, 50 km er c'hreisteiz da Oslo.\nDa dud Sveden eo e Gesunda, er gwalarn da Stockholm.\nDa vugale Denmark n'eus arvar ebet : e Greunland.\nE SUA e kreder emañ e pennahel an Norzh.\nFoeltr forzh ne ra tud Finland : e 1927 o deus divizet e ranke magañ e girvi-erc'h. Neuze eo bet lakaet e annez e Laponia, e bro Gorvatunturi da gentañ. Goude-se, peogwir e oa un tamm distro an tolead, en doa ranket dilojañ da vont da Rovaniemi.\nE Siberia e fell d'an dud kaout o hini, met sur a-walc'h peogwir ne reont ket mat ar c'hemm gant Ded Moroz, kenderv serb ha rus an Tad Nedeleg, goueliet d'ar 7 Genver gant e verc'h-vihan Sniegurotchka.\nE Kanada e vez kontet emañ du-hont en Hanternoz, e Tiriadoù ar Gwalarn.\nEnez Christmas, e Kiribati, er Meurvor Habask, a lavar bezañ annezlec'h an Tad Nedeleg, met tud zo a gred n'eo nemet e hañvlec'h.\nE Turkia ec'h embanner eo er vro-se emañ relegoù ar sant Nikolaz, e tolead Antalya.\nKirvi-erc'h[kemmañ | kemmañ ar vammenn]\nEizh karv-erc'h n'en doa ken an Tad Nedeleg e deroù an XXvet kantved. E 1939 e voe krouet un navvet dezhañ gant ar barzh Robert L. May en ur gontadenn Nedeleg ma ranke an den kaezh stourm ouzh ar gwallamzer ha ma oa o vont da vezañ diwezhat en e labour, panevet Rudolph, ar c'harv-erc'h ruz e fri, a sklêrijenne an hent e-kreiz ar gorventenn.\nSkeudenn da glotañ gant 1añ gwerzenn Old Santeclaus with Much Delight\nSant Nikolaz hag e vevel Zwarte Piet, e 1850\nEngravadur embannet e Canadian Illustrated News e 1875\nEngravadur gant Thomas Nast en Harper's Illustrated Weekly e 1881\nBurev-post an Tad Nedeleg e Rovaniemi, Finland\nDed Moroz kizellet en erc'h e Samara\nEmañ an Tad Nedeleg o prenañ diankachoù, gant Pierre Petton, skeudennoù gant Valérie Daubé, brezhoneg gant Deneza Mager, 2006.\nLili zo o c'hortoz Tadig an Nedeleg , skrid ha skeudennoù gant Yael ar Gov, Sav-Heol, 2020.\n↑ 1,0 ha1,1 Geriadur brezhoneg An Here, 2001, p. 958b.\n↑ O venegiñ Don Foster, Author Unknown: On the Trail of Anonymous (New York: Henry Holt, 2000: 221–75) evit lakaat Old Santeclaus war gont Clement Clarke Moore.\n↑ Kirkpatrick, David D.. "Whose Jolly Old Elf Is That, Anyway?; Literary Sleuth Casts Doubt on the Authorship of an Iconic Christmas Poem26/10/2000".\n↑ (fr) Tatoufaux\n↑ (en) Coke lore\nAdtapet diwar « https://br.wikipedia.org/w/index.php?title=Tad-kozh_an_Nedeleg&oldid=1973549 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/464 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/464\nI. S. IAN, II.\ngourc’hemen nevez, ar pez a zo gwir enhan hag enoc’h, rag an devalijen a dremen, hag ar gwir sclerijen a zo dija o lugerni. (9) An neb a lavar ema er sclerijen, hag hen deuz kâs ouz he vreur, a zo c’hoas breman en devalijen. (10) Neb a gar he vreur, a choum er sclerijen, ha n’euz netra enhan hag a hell hen lakaad da gweza. (11) Mes an hini hen deuz kâs ouz he vreur, a zo en devalijen, hag a vale en devalijen, ha na oar ket da beleac’h ez a, rag an devalijen he deuz dallet he zaou-lagad.\n(12) Scriva a ran deoc’h, bugaligou, dre ma’z eo pardonet deoc’h ho pec’hejou abalamour d’he hano. (13) Scriva a ran deoc’h, tadou, abalamour ma hoc’h euz anavezet an hini a ao adaleg ar pen-kenta. Scriva a ran deoc’h, tud yaouank, abalamour ma hoc’h euz trec’het var an drouk-spered. (14) Scriva a ran deoc’h, bugaligou, abalamour ma hoc’h euz anavezet an Tad. Scrivet em euz deoc’h, tadou, abalamour ma hoc’h euz anavezet an hini a zo adaleg ar pen-kenta. Tud yaouank, scrivet em euz deoc’h, abalamour m’az oc’h krenv, ha ma choum ger Doue enoc’h, ha ma hoc’h euz trec’het var an drouk-spered. (15) Na garit ket ar bed, nag an traou a zo er bed. Mar d’euz unan-benag hag a gar ar bed, karantez an Tad n’ema ket enhan ; (16) rag kement a zo er bed, droug-ioul ar c’hig, droug-ioul an daou-lagad, hag ourgouil ar vuez, na zeu ket euz an Tad, mes euz ar bed. (17) Hag ar bed a dremen, hag he zroug-ioul ive ; mes an hini a ra bolontez Doue a choum da viken.\n(18) Bugaligou, hou-man eo an heur diveza ; hag evel ma hoc’h euz klevet e tle dond an Ante-Christ, brema dija ez euz meur a ante-christ ; dre eno ec’h anavezomp ema an heur diveza. (19) Eat int er meaz euz hon touez, mes ne oant ket euz hon re-ni ; rag ma vijent bet euz hon re-ni, e vijent choumet ganeomp, mes kement-se a zo c’hoarvezet evit ma vije discleriet penaos n’int ket holl euz hon re-ni. (20) Evidoc’h-hu a-berz an Hini santel eo hoc’h euz recevet an onction, hag ec’h anavezit pep tra. (21) Scrivet em euz deoc’h n’e ket abalamour na ouzoc’h ket ar wirionez, mes abalamour ma c’hanavezit anezhi, hag abalamour na zeu gaou e-bed euz ar wirionez. (22) Piou eo ar gaouiad, nemed an hini a nac’h penaos Jesus eo ar C’hrist ? Hennes eo an ante-christ, pehini a nac’h an Tad hag ar Mab. (23) Kement hini a nac’h\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/464&oldid=125598 »


Foulk V - Wikipedia\nDouaroù Foulk V\nFoulk V, pe Foulk Yaouank, ganet war-dro 1090 en Anje, marvet d'an 10 a viz Du 1143 en Acre, a voe kont Anjev ha Teurgn eus 1109 da 1129, kont Maine eus 1110 da 1129, ha roue Jeruzalem eus 1131 betek 1143. Mab yaouañ Bertrada Montfort ha Foulk Rekin, kont Anjev ha Teurgn, e oa.\nE lezvreur henañ Jafrez IV a oa emsavet a-enep d'o zad. Mont a reas Foulk a-du gant e dad a-enep d'e vreur. Muntret e voe Jafrez e seziz Candé en 1106, mervel a reas Foulk kozh en 1109. Neuze eo e teuas Foulk yaouank da vout kont Anjev ha Teurgn.\n1 Kont Anjev ha Maine\n2 Roue Jeruzalem\nKont Anjev ha Maine[kemmañ | kemmañ ar vammenn]\nE gentañ preder evel kont Anjev eo lakaat e wizien da blegañ d'e lezenn, ha re Amboise da gentañ penn. Kemer a reas meur a gastell hag o distruj dre ma lakaent e c'halloud en arvar. Dimeziñ a reas da Eremburga Maine, merc'h pennhêrez Hélie de Beaugency, pe Élie Iañ Maine, kont Maine. Gant an dimeziñ-se e oa stag Maine hag Anjev da-vat. Met ret e voe diwall ouzh ar skoilhoù etre Herri Iañ, a oa roue Bro-Saoz ha dug Normandi war un dro, ha Loeiz VI, roue Bro-C'hall. Dimeziñ a reas e verc'h da Herri Iañ e 1113.\nEn 1120 ez eas d'an Douar Santel da vrezeliñ hag e kasas e verc'h Sibylle gantañ. Pa zistroas e reas emglev gant ar roue gall hag e roas skoazell dezhañ ouzh an impalaer Herri V an Impalaeriezh Santel hag ar roue saoz Herri Iañ (Bro-Saoz).\nDimeziñ a reas e verc'h Sibylle da Guillaume Cliton, hag e vab Jafrez V a zimezo en 1128 da Matilda Bro-Saoz, merc'h da Henri Beauclerc, intañvez an impalaer Herri V an Impalaeriezh santel.\nDiwar-lerc'h an eured-se e teu an Tiegezh Plantagenêt.\nRoue Jeruzalem[kemmañ | kemmañ ar vammenn]\nEured Foulk Anjev ha Melisenda Jeruzalem\nMarv Foulk goude kouezhet diwar varc'h. Guillaume de Tyr, XIIIvet kantved\nE-kerzh e veaj kentañ d'an Douar Santel e 1120, en doa tapet brud vat, ha pa intañvas e 1126, e voe kinniget dezhañ goulenn Melisenda, rouanez Jeruzalem, merc'h Baldoenn II (roue Jeruzalem). Distreiñ a reas da Balestina e 1129 eta, hag e laoskas e holl vadoù gant e vab Jafrez V.\nEno, pa varvas Baldoen II en 1131, e voe dilennet da roue Jeruzalem..\ne 1110 da Eremburga Maine († 1126), kontez Maine, merc'h da Élie Iañ Maine (pe Hélie de Beaugency), kont Maine, ha Mathilde Château-Du-Loir, ha bugale dezho :\nJafrez V le Bel pe Plantagenêt († 1151), kont Anjev, Teurgn, ha Maine, ha dug Normandi,\nÉlie II († 1151), kont Maine\nMathilde († 1119), dimezet da William Adelin († 1120), mab pennhêr ar roue Herri Iañ (Bro-Saoz)\nSibylle († 1119), dimezet en 1121 da Guillaume Cliton. Torret e voe an dimeziñ en 1124, hag addimeziñ a reas en 1139 gant Thierry Elzas, kont Flandrez.\nGoude intañviñ e timezas da Melisenda, rouanez Jeruzalem (1101 † 1161), merc'h da Baldoen II, roue Jeruzalem, ha Morfia Malatya. Daou vab o doe :\nBaldwin III (1131 † 1163), roue Jeruzalem,\nAmaury Iañ (1136† 1174), roue Jeruzalem.\nMervel a eure en Acre d'an 10 a viz Du 1143, goude kouezhañ diwar e varc'h. E zaou vab, Baldwin hag Amaury, a renas war e lerc'h , a bep eil.\n(en)Fulk V of Anjou\nAdtapet diwar « https://br.wikipedia.org/w/index.php?title=Foulk_V&oldid=1975179 »\nKemmoù diwezhañ degaset d'ar bajenn-mañ d'an 6 Meu 2022, da 09:56.


Ouzhpenn pemp bloaz ha tregont eo ar Porsche 911, un oad a zoare evit ur c'harr-tan a zo bet lakaet war ziskouez evit ar wech kentañ e Frankfurt e miz Gwengolo 1963, da vare Saloñs ar C’hirri-tan. Den ebet n’en dije soñjet d’ar poent-se e vije bet anezhañ c'hoazh hiziv an deiz ! N'eus karr-tan all ebet en e rummad (hini an « Douristelezh Veur ») hag a zo par d’an 911, abaoe keit-all ma vez. Ken alies m’eo bet tapet ar maout gantañ er redadegoù. Anavezet er bed a-bezh gant an holl re a blij dezho ar c’hirri-tan, ganet e spered lemm Ferry Porsche hag e hini e vab Ferdinand Alexander, « Butzi », bez’ eo an 911 disoc’h ur mennozh ijinet gant ar c'helenner brudet Ferdinand Porsche, tad Ferry ha tad-kozh « Butzi », anat deoc’h, an hini m’eo bet ijinet gantañ ar Volkswagen ken brudet, anvet « Buoc'hig-Doue », ar c'harr-tan ez eus bet lakaet da zont er-maez ar muiañ a skouerennoù anezhañ (ne vez ket savet ken ar "Vuoc'hig-Doue" e Bro-Alamagn abaoe 1979; koulskoude e vez kendalc'het d’ober e Mec'hiko hag e Brazil, ouzhpenn 50 vloaz goude bezañ bet lakaet war ar stern).\n1 Ar bloavezhioù kentañ\n2 Ar stumm Carrera\n3 Dibenn ar produiñ ?\n4 Savete an 911\nAr bloavezhioù kentañAozañ\nAn 911, an doare ar muiañ gwerzhet betek miz Mezheven 2006\nLakaet eo bet ar Porsche 911 e gwerzh e fin ar bloavezh 1964 evit kemer plas an 356, bet gwelet evit ar wech kentañ 16 bloaz a-raok, war patrom ar « Vuoc'hig-Doue », bet gwellaet hag adrenket neuze. N'eo ket aes tamm ebet, rak brudet-kenañ e oa deuet an 356 da vezañ, met mont war-raok a ranker ober. Ar re gentañ hag a zo bet gwerzhet e-touez an 911 ne droe ket re vat ar c’heflusker enno, met buan e teuio an diskoulm : diaes e oa ar vouetadurezh da reizhañ (gant 2 vouetaer tric'horf pourvezet gant ar stal c’hall Solex, hag a laosko o flas gant ur rummad efedusoc’h eus ar stal Weber), ha re skañv e oa an ahel en a-raok, abalamour d’ar c'heflusker (ur pezh 6 kranenn a vez yenaet gant an aer, 3 ha 3 stok-ha-stok (« flat-six » e saozneg), 2 litrad kranennad en holl, gouest da zispakañ un nerzh a 130 marc'h DIN da 6100 tr/mn) lakaet a-dreñv an ahel diadreñv. Buan-tre e teu ar rummad an 911 da vezañ liesseurt : e-pad ar bloavezh 1966 e lakaer e gwerzh ar stumm didoennabl ar c’harroñsadur anezhañ, « Targa » e anv, hag ar stumm « S », ur stumm kreñvoc'h gant e 160 marc'h DIN, hag a c’hell kas ac’hanoc’h betek 220 km/e ! E-pad ar bloavezh 1967 e vez kinniget ar stumm « T », siouloc’h gant e 110 marc'h DIN nemetken, ha marc'hadmatoc'h dreist-holl !\nEvit ar bloavezh-kenwerzhañ 1969 e voe staliet ur vouetadurezh-ensilañ (nemet evit ar stumm « T ») hag e vez hiraet ar roted (2,27 m e lec'h 2,20 betek-hen) : e mod-se e teu plijusoc'h c'hoazh an 911 da vleniañ, ar stumm « S » dreistholl. Gant ar bloavezh-kenwerzhañ 1970 e vez kresket ar granennad betek 2,2 litr; e mod-se e vez gounezet un tamm brav a nerzh : 125 marc'h DIN evit an 911 « T », 155 evit ar stumm « E » (evel Einspritzung en alamaneg pe Ensilerezh e brezhoneg...), 180 evit ar stumm « S », ha gwerzhet e vezont atav e stumm koupe pe dTarga. Gant ar bloavezh-kenwerzhañ 1972 ez a war gresk adarre ar granennad, betek 2,4 litr ar wech-mañ, hag en diabarzh ez eus ur gael nevez evit al loc'henn-dizh; bremañ e pign an nerzh betek 130 marc'h DIN evit an 911 « T », 165 evit an 911 « E » ha 190 evit an 911 « S ». Ne vez ket gwelet kalz a ziforc’h pa vez kaset ar c'harr betek penn (232 km/h evit an 911 S 2,4 litr ha 231 evit hini 2,2 litr), met bez’ e ranker lavarout ez eo plijusoc'h c'hoazh da vleniañ : gwellaat gwevnded ar c'heflusker a zo bet klasket ober da gentañ gant an ijinourien; ouzhpenn-se e lonk dour-tan... Eus ar marc’had-matañ a zo !\nAr stumm CarreraAozañ\nE 1973 eo e oa bet kinniget ar stumm brudet kenañ « Carrera RS » 2,7 litr, gant e 210 marc'h DIN : kredapl eo ar stumm-mañ an hini cheuc’hañ e-touez rummad ken liesseurt an 911 bouetaet gant aer : da gentañ ez eus bet graet 500 skouerenn anezhañ evit kaout an aotre da gemer perzh er redadegoù, ha da c’houde he deus ranket stal Porsche sevel ur rummad all, 1080 skouerenn ennañ, dre ma oa un toullad mat a dud c’hoant ganto prenañ anezhañ, ha kement-mañ a oa dic’hortoz (kinniget e oa ar C'h/Carrera RS e stumm koupe nemetken). Ar pezh a zo tremenet da c’houde a ziskouezo splann e oa ar stumm « Carrera RS » unan a-feson, abalamour ma vo ret gortoz ouzhpenn 10 vloaz a-benn gwelout un 911 bouetaet dre aer ken kreñv : an hini Carrera 3,2 litr hag a vo kinniget e fin 1983 hepken. Da lavarout eo, ez eo didalvez ar stummoù a zeuio da heul abadenn ar C'h/Carrera RS ? Nebeutoc'h a startijenn marteze, ha c’hoazh...\nTraoù nevez eus ar re gentañ a c’hoarvez gant ar bloavezh-kenwerzhañ 1974 memestra : kresket e vez ar granennad betek 2,7 litr (evel hini ar C'h/Carrera RS), staliet e vez an ensilerezh war ar rummad a-bezh, hag aes eo anavezout ar rummad nevez-mañ gant an distokerioù « mod ar Stadoù Unaned », savet hervez lezennoù ar surentez eno; en diabarzh e vez gwelet azezennoù nevez ivez, gant o c’hilpennerioù stag. Pignat a ra an nerzh bremañ betek 150 marc'h DIN evit an 911 « marc’had-mat » (hag a gemer plas ar stumm « T »), 175 evit an 911 « S », ha 210 evit ar stumm Carrera (pourvezet gant keflusker ar C'h/Carrera RS); kinniget e vezont atav e stumm koupe pe D/Targa, ar C'h/Carrera zoken. Efedoù enkadenn an eoul-maen e 1973 ne viront tamm ebet ouzh ar stal da vont war-raok atav : e miz Gwengolo 1974 e Paris e kinniger ur stumm dreistvouetet, met ur rakskouerenn eo d’ar poent-se : an 930/911 Turbo, un nerzh a 260 marc'h DIN evit ur granennad a 3 litr. Lakaet e vo e gwerzh e 1975, e stumm koupe hepken.\nUr Porsche 911 S a Vro-Leon.\nA-benn ar fin he deus Porsche al « lestr » hag a vanke dezhi evit bezañ degemeret e-touez rummad ar re a renk uhel. Netra nevez a-hend-all evit ar pezh a sell ouzh ar bloavezh-kenwerzhañ 1975; adalek ar bloavezh-kenwerzhañ 1976 koulskoude, e vez savet an 911 gant follennoù-houarn zinket dre an tommder : ken solut int ma ne c’hellont ket merglañ, kazimant ; ne vez kinniget nemet 2 stumm evit ar rummad bouetaet gant aer : an 911 2,7 litr gant e 165 marc'h DIN hag an 911 Carrera 3.0 litr gant e 200 marc'h DIN, e stumm koupe pe D/Targa atav.\nDibenn ar produiñ ?Aozañ\nDaoust ha n’emañ ket karrigell an ankoù o tostaat evit kas ganti an 911 ? « Eo » e c’hellfe an nep respont, rak berr e teu ar rummad 911 da vezañ : ur stumm bouetaet gant aer evit ar bloavezh-kenwerzhañ 1978, an 911 SC, 3 litr a granennad ha 180 marc'h DIN hepken (!), hag ur stumm dreistvouetet, kresket e granennad gantañ betek 3,3 litr, memestra: an 930/911 Turbo 3,3 litr nevez, gant e 300 marc'h DIN, mall ganto bountañ ho p... a-dreñv ! War ar seblant, pase poent eo evit ma chomfed a sav gant an 911, hervez bolontez ar c'helenner Ernst Führmann (kadoriad kuzul-ren ar stal d’ar poent-se), hag a soñj dezhañ n’eus amzer dazont ebet evit Porsche nemet diwar-goust ar rummadoù nevez 924 ha 928 : evitañ emañ an 911 er-maez eus ar c'hiz, e-keñver an teknik !\nSavete an 911Aozañ\nAr pezh a zo, derc’hel a ra an dud da vezañ war glask eus hemañ, ha n’eo nemet p’en devo ar c'helenner Führmann roet e zilez e-pad ar bloavezh 1980 e vo saveteet an 911, mod-all e vije bet falc’het gant an ankoù, m’eus aon... Dilennet Peter W. Schutz war e lerc'h e kred hemañ start e c’heller mont war-raok atav gant ar mennozh sakr « pep tra er penn a-dreñv » : klask a ra reiñ lañs en-dro d 'an hini a oa bet lakaet a-gostez a-grenn tost-da-vat gant ar c’hadoriad kozh. Kerkent ha kemeret e garg gantañ, e tispigner un tamm brav a arc’hant evit studiañ dazont an 911, ha da gentañ toud ez eo kresket e nerzh betek 204 marc'h DIN evit ar bloavezh-kenwerzhañ 1981.\nDindan e vestroniezh neuze e vo kinniget ar stumm didoennabl penn-da-benn, « cabriolet » e anv, hag a vez gwerzhet e-pad ar bloavezh 1982, ar stumm Carrera 3,2 litr hag a vez pourvezet gant an ensilerezh « Motronic » (enaouerezh ha bouetaerezh o treiñ asambles) ha gwerzhet adalek ar bloavezh-kenwerzhañ 1984, hag an 959 dreistholl, ur pezh mell karr-tan, leun a deknologiezh uhel e-barzh, gwerzhet e-pad ar bloavezh 1987 evit ur sammad a 1,7 milion a lurioù-gall ! Savet ez eus bet ur rummad 959 nemetken, 283 skouerenn anezhañ, ha pignat a ra nerzh e geflusker betek... 450 marc'h DIN evit 2,85 litr a granennad; evit dont a-benn da gaout kement a nerzh o deus pourvezet kefluskerien Porsche ar « flat-six » brudet gant 4 c'hlaped evit bep kranenn, hag un dreistbouetaerezh gant daou d/turbo; yenaet e vez ar c’heflusker-uhel gant dour; 4 rod-luskañ a zo, pourvezet gant ur benveg-ingalañ, meret gant elektronegezh, hag a gas an nerzh etre an ahel en a-raok hag hini en a-dreñv, hervez an doare ma vez staget ar rodoù ouzh an douar... Evel just, arabat deoc’h bezañ souezhet pa 'n devez ezhomm ur c’harr (-nij ?) a seurt-se 4 s (3,9 evit bezañ resis...) ken evit tremen eus 0 betek 100 km/h, betek tizhout da c’houde 315 km/h pa vez kaset betek penn ! An tizh a zo hervez an deknologiezh, a dra sur.\nDaoust da P/Beter W. Schutz bezañ bet taolet er-maez e-pad ar bloavezh 1988, abalamour m’en doa bet re a fiziañs e marc'had ar Stadoù Unanet (war e lerc'h eo bet anvet Heinz Branitzki, ha Wendelin Wiedeking, kadoriad a-vremañ), ur marc'had hag a lakae arc’hant bras da vont en-dro betek ar reuz a zo bet eno gant an eskemmoù e 1987, ret eo memestra derc’hel soñj eus ar pezh mell labour en deus graet evit lakaat an 911 da vont war-raok. Sklaer eo pa vez sellet ouzh ar stummoù nevez hag a zo bet kinniget diouzhtu war-lerc'h : ar stumm Speedster (ur stumm didoennabl penn-da-benn, diaezhenner ebet gantañ) hag an 964/911Carrera 4 (3,6 litr, 250 marc'h DIN ha 4 rod-luskañ) evit ar bloavezh-kenwerzhañ 1989, ar C’H/Carrera 2 (heñvel ouzh an hini 4, 2 rod-luskañ gantañ nemetken) evit ar bloavezh-kenwerzhañ 1990, an 965/911 Turbo nevez (ar re 3,3 litr diwezhañ, graet e 1989, a oa pourvezet gant ur voest 5 tizh enni) e 1991 ha distro ar C'h/Carrera RS e 1992, gant e geflusker bouetaet gant aer, 3,6 litr a granennad ha 260 marc'h DIN, da lavarout eo div wech kreñvoc'h eget hini an 911 kentañ ! Er memes bloavezh, e saloñs ar c’hirri-tan e Paris, « le Mondial de l'Automobile » evel ma vez lavaret, e talc’her da vont gant ar cheñchamantoù : kinniget e vez ur stumm nevez evit ar Speedster, hag an 965/911 Turbo 3,6 litr (360 marc'h DIN).\nN’eo ket echu an abadenn c’hoazh, tamm ebet : e 1993 e Saloñs Frankfürt e voe kinniget rummad nevez an 911, badezet « 993 » evel just (3,6 litr, 272 cv DIN, 2 rod-luskañ), 30 vloaz rik goude bezañ bet lakaet war ziskouez evit ar wech kentañ ! Ar re a blije dezho ar stumm Targa ne gavont ket o lod gant an 993, rak hemañ a vez gwerzhet e stumm koupe pe g/cabriolet hepken... Ar bloavezh war-lerc’h e vez kinniget an 993/911 Carrera 4 (heñvel ouzh an hini 2 rod-luskañ, nemet e vez 4 rod-luskañ outañ), hag ar C'h/Carrera RS (3,8 litr, 300 cv DIN) hag an Turbo (3,6 litr, 408 cv DIN, daou d/turbo) da c’houde, hag a vez lakaet war ziskouez ez ofisiel e Saloñs Jeneva e miz Meurzh 1995. Er memes bloavezh e Saloñs Frankfürt e vez roet lañs en-dro d’an Targa, pourvezet gant un doenn ispisial graet gant gwer, hag a c’hell bezañ digoret aes-kenañ ; eno e vez kinniget an 993/911 Carrera 4 S ivez, gant e garroñsadur hag ar pezh a zo stag ouzh an hent heñvel ouzh re an Turbo. Kement hag ober e pign nerzh ar c’hefluskerioù bouetaet gant aer betek 285 cv DIN evit ar bloavezh-kenwerzhañ 1996, e lec’h 272 betek-hen. Netra nevez evit ar bloavezh-kenwerzhañ 1997, kinniget e vez an 993 Carrera S memestra, savet war patrom an 993/911 Carrera 4 S, gant karroñsadur an Turbo ivez, met ar pezhioù stag ouzh an hent a zo re an 993/911 Carrera. En 993/911 Carrera S an hini eo e vez staliet keflusker ar C'h/Carrera RS (3,8 litr, 300 cv DIN) evit ar bloavezh-kenwerzhañ 1998; er bloavezh-se e vez kinniget ivez an 993/911 Turbo S (450 cv DIN) a vo hini diwezhañ un heuliad rummadoù bet savet war ar memes patrom abaoe 1964 : pebezh abadenn !\nE fin ar bloavezhioù 80 e veze embannet an dro-lavar-mañ gant Sonauto, embroer Porsche e Bro-C’hall d’ar poent-se : « War-raok atav, ar redadeg didermen ». Bez’ e talvez atav !\nAdtapet diwar « https://br.wikipedia.org/w/index.php?title=Porsche_911&oldid=1876603 »\nDernière modification le 24 Mae 2020, à 09:41\nKemmoù diwezhañ degaset d'ar bajenn-mañ d'an 24 Mae 2020, da 09:41.


Ai‘ta! » Brezhoneg e ti touristed Plistin !\nBrezhoneg e ti touristed Plistin !\nE miz Genver en doa skrivet Ai’ta ! Treger da dilennidi Lannuon Treger Tolpad Kêrioù evit sachañ o evezh war ar fed e oa boulc’het labourioù ti an douristed e Plistin hep na vefe kemeret e kont yezh ar vro.\nGoude bezañ kejet deus Joël Le Jeune, prezidant LTTK, hon eus gwelet ti touristed Plistin digoret war an ton bras e-kerzh an hañv… ha brezhoneg ennañ, evel ma oa bet prometet dimp ! Panelloù en teir yezh ouzh talbenn an ti hag en div yezh par-ouzh-par en diabarzh.\nDisoc’h labour Ai’ta! e ti touristed Plistin\nN’eo ket achu an traoù evit kelo-se, rak traoù a-bouez a chom da c’hounit c’hoazh, evel ar gwir da vezañ degemeret e brezhoneg.\nE ti an douristed e vez implijet tud barrek war ar yezhoù, hag un tamm badj a vez staget ouzh o bruched evit diskwel d’an holl peseurt reoù int gouest da gomz. Tuta brezhonegerien ha stummañ an implijidi war ar brezhoneg a zo voaian d’ober ivez !\nEvit derc’hel da vont war-raok, n’ankouait ket “skol-veur hañv Ai’ta !“ a vo dalc’het e Rostrenn disadorn ha disul, ha digor d’an holl. Seul vuioc’h a dud, seul efedusoc’h a vefomp ! Evit lakaat hoc’h anv ha kaout an holl ditouroù resis : contact@aita.bzh\n« Kemerit perzh e “skol-veur hañv” Ai’ta!\nUr stourmer deus Ai’ta! galvet gant archerien Rostrenn ! »


Stumm eus an 27 Gou 2008 da 04:45\n3 okted lamet , 12 vloaz zo\nStumm eus an 27 Gou 2008 da 04:44 (kemmañ)\nStumm eus an 27 Gou 2008 da 04:45 (kemmañ) (dizober)\nPa vez kaoz eus ar [[bev|vevien]], o '''c'horf'''<ref>Sellout eoouzh ''Geriadur ar gorfadurezh'', embannet gant [[Preder]]<ref> a zo an danvez fizikel a-bezh a ya dm'obereo unangraet anezhoun [[hinienn]], [[loen]] pe [[den]]. En istor, haggantañ erha relijionoù,ne dave eoket stagetd'e buhez[[personded|bersonded]], ar cd'horfe ouzh[[kondu|gondu]] unpe d'e [[ene]].\nImplijet e vez ar [[ger]] korf a-wechoù 'zo evit ar pezh a denn d'an [[neuz]], d'ar [[yec'hed]] ha d'ar [[marv]] ken e vez kaoz ivez eus ar c'horf goude ar marv (ur [[ger]] gwenedeg a zo evit ar [[korf marv|c'horf marv]] : ''kelan'' tost ouzh ''celain'' e [[kembraeg]]). Evit al loened e vez komzet eus ar sklosenn a-wechoù.\n[[Korfadurezh]] eo anv ar [[kelenn|c'helenn]] ama studivez studiet korf an den hagha e vontmont-en-dro drezi.\n== GweloutSell ivez ==\n*''Geriadur ar gorfadurezh'', embannet gant [[Preder]]\nAdtapet diwar « https://br.wikipedia.org/wiki/Dibar:MobileDiff/360520 »


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/135 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/135\nSANT LUCAS, VIII.\nd’an avelou ha d’an dour, hag e sentont outhan ?\n(26) Neuze e teujont var bord bro ar Gadarened, pehini a zo dirag ar Galile. (27) Ha pa oe diskennet Jesus d’an douar, eun den euz ar gear-ze, hag a oa possedet abaoe peli amzer gant drouk-sperejou, a zeuaz d’he zialben. Ne oa ket a zillad varnezhan, ha ne choume ket er gear, mes er beziou. (28) Kerkent ha ma velaz Jesus, e commansaz da grial hag, oc’h en em deurel e c’harz he dreid, e lavaraz a vouez huel : Petra a zo etre me ha te, Jesus, Mab an Doue Holl-C’halloudec ’ Me az ped, na dourmant ket ac’hanoun. (29) Rag Jesus a gommande d’ar spered hudur mond er meaz euz an den-ze, en pehini e oa crog stard abaoe pell amzer ; kaer e oa staga anezhan gant chadennou hag hen derc’hel gant hualou, terri a rea he ereou, hag an drouk-spered a gasse anezhan ganthan el leac’hiou dezert. (30) Ha Jesus a c’houlennaz diganthan : Pe hano ec’h euz ? Heman a respontaz : Lejion ; rag kalz a zrouk-sperejou a oa antreet enhan. (31) Hag e pedent anezhan ne gommandje ket dezhe mond e punz an abim. (32) Hogen, bez’ e oa eno eur vanden vraz a voc’h o peuri var ar menez ; hag e pedent anezhan d’ho lezel da antren er moc’h-se, ha Jesus hen permetaz dezhe. (33) An drouk-sperejou eta, o veza eat er meaz euz an den-ze, a antreaz er moc’h, hag ar vanden en em daolaz euz ar plas huel-ze er mor, hag e oent beuzet. (34) Hag ar re a oa ouz ho diwall, pa veljont ar pez a oa c’hoarvezet, a redaz kuit hag a gontaz kement-se en kear ha var ar meaz. (35) Neuze an dud a zeuaz er meaz evit gwelet petra a oa c’hoarvezet ; hag o veza deuet da gavout Jesus, e kavjont an den euz a behini e oa eat kuit an drouk-sperejou, azezet e c’harz treid Jesus, gwisket hag en he skiant-vad ; hag e oent leun a spount. (36) Hag ar re ho doa gwelet kement-se a gontaz dezhe penaos e oa bet delivret an den possedet.\n(37) Neuze an holl dud euz a vro ar Gadarened hen pedaz da guitaad ho bro ; rag croget e oa eur spount vraz enhe. Pignad a reaz eta var ar vag evit dond var he c’hiz.\n(38) Hag an den euz a behini e oa eat kuit an drouk-sperejou, hen pede da lezel anezhan da choum ganthan ; mes Jesus a gassaz anezhan kuit, en eur lavaret : (39) Distro d’ar gear, ha lavar d’an holl ar burzudou hen deuz great Doue\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/135&oldid=125228 »


Emgann Gaines's Mill - Wikipedia\nEmgann Gaines's Mill\nEmgann Gaines's Mill (saozneg: Battle of Gaines Mill), anvet ivez Battle of Chickahominy River, a voe stourmet d'ar 27 a viz Even 1862, en Hanover County, e Virginia. An trede emgann e oa en heuliad emgannoù anvet Seven Days Battles (Peninsula Campaign) eus Brezel diabarzh Stadoù-Unanet Amerika. Goude Emgann Beaver Dam Creek (Mechanicsville) an devezh a-raok, un emgann hep trec'her ebet, ar jeneral kengevreet Robert E. Lee en devoa taget en-dro kostezenn dehoù an Union Army. Ar gostezenn a oa hec'h-unan en norzh d'ar stêr Chickahominy hag a seblante aes da drec'hiñ.\nEmgann Seven Days 26-27 a viz Even 1862\n██ Lu Kengevreet\n██ Union Army\nEn gwirionez ar Jeneral brigadenn Fitz John Porter gant e bempvet korfad en devoa savet linennoù difenn kreñv a-dreñv gwern Boatswain. Nerzhioù Lee a oa prest da ober an argadenn vrasañ eus ar brezel e tu ar re gengevreet, gant 57 000 soudard e c'hwec'h divizion. Porter e penn ar Vvet korfad kreñvaet en devoa dalc'het start a-hed an abardaez, tra ma oa ar re gengevreet o tagañ en dizurzh. Kolloù uhel a oa bet, da gentañ gant divizion ar major jeneral A.P. Hill, ha goude-se gant hini ar major jeneral Richard S. Ewell. Dale a voe gant ar Major jeneral Stonewall Jackson o tont, ha kement-se a viras ma vije un dagadenn hollek gant an holl nerzhioù kengevreet asambles a-raok ma erruje skoazelloù ar VIvet Korfad betek Porter.\nErruet ar serr-noz, an nerzhioù kengevreet a oa deuet a-benn da gregiñ gant un dagadenn hollek hag urzhiet mat a freuzas linennoù difenn Porter betek bountañ anezho betek ar stêr Chickahominy. Ar re gevredet a voe rediet da gilañ buan a-dreñv ar stêr e-pad an noz. Ar re gengevreet a oa dizurzhiet betek-re evit dont a-benn da genderc'hel gant an dagadenn. Gant Emgann Gaines Mill e voe saveteet Richmond evit ar Stadoù Kengevreet e 1862. An c'holl strategel gant an Union Army en devoa roet ar c'hoant d'ar major jeneral George B. McClellan da zilezel ar c'hampagn brezel a-enep Richmond ha gwelloc'h e oa bet gantañ kilañ a-dreñv ar stêr James.\nAn emgann a oa bet tost er memes lec'h hag Emgann Cold Harbor e 1864.\nAdtapet diwar « https://br.wikipedia.org/w/index.php?title=Emgann_Gaines%27s_Mill&oldid=1962271 »


Tro 200 a dud a zo 'n em vodet e Kemper evit reiñ enor da Gristine Renon, ar skolaerez a zo 'n em lazhet © Radio France - Tudi Crequer\nPar Katell UGUEN\nDiffusion du jeudi 3 octobre 2019 Durée : 6min\nEr c'heleier emberr e reomp anv deus ti an had, nevez savet e Rosko. Kaoz a zo ivez ganeomp deus an emlazh er skolioù. Skuizh, pase skuizh eo ar skolaerien.\nTi an had a zo bet savet e Bro Leon\nE Rosko ez eus bet digoret ur jardin hag ur savadur evit ar gevredigezh "Kaol kozh". War al lec'h, el Laber, e vez miret lod spesadoù had legumaj ar vro. Un eskemm gouiziegezhioù a vez ivez. Ur gevredigezh a-bouez evit Mark Paogam, labourer-douar e Lanhouarne.\nEvit poent n'eo ket digor al lec'h a-hed ar bloaz, met had ar vro a vo tu gweladenniñ ha zizoloiñ en-dro pa zeuio an hañv.\nAn emlazh er skolioù\nObidoù Christine Renon a zo bet dalc'het tuchantig e Bobigny. Ur renerez skol hag a zo en em lazhet sizhun'zo abalamour d'ar gwask ha d'ar skuizhder. E Bro Frañs a-bezh e oa en em vodet skolaerien ha skolaerezed bremaik. Un daou c'hant anezho a oa dirak renerezh an deskadurezh skol e Kemper da skouer. Bodet e oant dindan ar glav evit reiñ enor da Gristine Renon, evel Mari ha Yann.\nKeleier Noz par Tara Lagoutte\nDiffusion le vendredi 15 novembre 2019 de 19:00 à 19:10\nLes informations en langue bretonne Tara Lagoutte\nDiffusion le jeudi 14 novembre 2019 de 19:00 à 19:10\nDiffusion le mercredi 13 novembre 2019 de 19:00 à 19:10\nDiffusion le mardi 12 novembre 2019 de 19:00 à 19:10\nDiffusion le lundi 11 novembre 2019 de 19:00 à 19:10\nDiffusion le vendredi 8 novembre 2019 de 19:00 à 19:10\nDiffusion le jeudi 7 novembre 2019 de 19:00 à 19:10\nIls sont fous ces Bretons Le Barmad anime le bourg de 800 habitants de Gourlizon grâce à Gildas et Stéphanie\nL'invité de l'actu Les négociations annuelles sont en cours dans la grande distribution\nL'invité de l'actu Yolande Bouin a été tirée au sort pour la Convention pour le climat\nMunicipales 2020 : Hélène Reys favorable aux transports en commun gratuits à Périgueux\nFermetures d'autoroutes en Provence les nuits du 18 au 22 novembre\nInondations : les routes encore fermées à la circulation ce lundi dans les Landes\nPHOTOS - Fausse prise d'otage et vrai exercice de sécurité au collège Châteaubriand de Villeneuve-sur-Yonne\nNotre-Dame de Paris : 35.517€ reversés par le conseil départemental de la Mayenne\nBretagne : ces anonymes qui agissent bénévolement pour prévenir le suicide dans le monde agricole\nPrès d'Andouillé, un car de transport scolaire avec 60 enfants à bord finit dans le fossé\nUn pont s'effondre à Mirepoix-sur-Tarn entraînant la chute de trois véhicules : au moins une personne décédée